Эътиқод дурдоналари: ИСЛОМ УММАТИНИНГ ЕТМИШ УЧ ФИРҚАГА БЎЛИНИШИ\nИслом умматининг етмиш уч фирқага бўлиниши ва “Саводул аъзам”дан ажралмаслик лозимлиги\nРасулуллоҳ соллаллоҳу алайҳи васалламга умматларининг етмиш уч фирқага бўлиниб кетишлари билдирилган. У зот алайҳиссалом бу ҳақида шундай хабар берганлар:\nعَنْ أَبِى هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ تَفَرَّقَتِ الْيَهُودُ عَلَى إِحْدَى وَسَبْعِينَ أَوِ اثْنَتَيْنِ وَسَبْعِينَ فِرْقَةً وَالنَّصَارَى مِثْلَ ذَلِكَ وَتَفْتَرِقُ أُمَّتِى عَلَى ثَلاَثٍ وَسَبْعِينَ فِرْقَةً. رَوَاهُ التِّرْمِذِيُّ\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Яҳудийлар етмиш бир фирқага ёки етмиш икки фирқага бўлиниб кетганлар. Насронийлар ҳам ўшанча (фирқага бўлиниб кетишган). Менинг умматим етмиш уч фирқага бўлинади”, – дедилар”. Имом Термизий ривоят қилган.\nБошқа бир ҳадисда эса улар ҳақида шундай дейилган:\nإِنَّ بَنِى إِسْرَائِيلَ تَفَرَّقَتْ عَلَى ثِنْتَيْنِ وَسَبْعِينَ مِلَّةً وَتَفْتَرِقُ أُمَّتِى عَلَى ثَلاَثٍ وَسَبْعِينَ مِلَّةً كُلُّهُمْ فِى النَّارِ إِلاَّ مِلَّةً وَاحِدَةً قَالُوا وَمَنْ هِىَ يَا رَسُولَ اللَّهِ قَالَ مَا أَنَا عَلَيْهِ وَأَصْحَابِى. رَوَاهُ التِّرْمِذِيُّ\n“Албатта Бани Исроил етмиш икки миллатга бўлиниб кетганлар. Умматим етмиш уч миллатга бўлинади, фақат битта миллатдан бошқа барчаси дўзахда бўлади”, – дедилар. Шунда (саҳобалар): Эй Аллоҳнинг Расули, улар ким? – дейишди. У зот: “Менинг ва саҳобаларимнинг йўлида бўлганлардир”, – дедилар”. Имом Термизий ривоят қилган.\nУшбу ҳадиси шарифда фақат битта миллат тўғри йўлдан оғишмасдан нажот топишлари хабари берилган. Бу миллатнинг қандай сифатда бўлиши ҳақида бошқа бир ҳадисда шундай дейилган:\nعَنْ أَنَسِ بْنِ مَالِكٍ سَمِعْتُ رَسُولَ اللهِ صَلَّى الله عَليْهِ وسَلَّمَ يَقُولُ إِنَّ أُمَّتِي لاَ تَجْتَمِعُ عَلَى ضَلاَلَةٍ فَإِذَا رَأَيْتُمُ اخْتِلاَفًا فَعَلَيْكُمْ بِالسَّوَادِ الأَعْظَمِ. رَوَاهُ ابْنُ مَاجَةَ\nАнас ибн Моликдан ривоят қилинади: “Расулуллоҳ соллаллоҳу алайҳи васалламнинг: “Умматим асло залолат устида жамланмайди. Шунинг учун қачон ихтилоф кўрсаларинг “саводул аъзам” билан бирга бўлинглар”, – деяётганларини эшитдим”. Ибн Можа ривоят қилган.\nУламолар ушбу ҳадисда хабар берилган “саводул аъзам”ни Аҳли сунна вал-жамоадир, – деганлар.\nДемак, мазкур ҳадиси шарифларга кўра Расулуллоҳ соллаллоҳу алайҳи васалламнинг умматлари ҳам кўплаб фирқаларга бўлиниб кетадилар. Аммо уларнинг ичидан фақат биттаси у зотнинг ва саҳобаларининг ҳамда уларга эргашганларнинг йўлларини маҳкам ушлаган бўладилар. Бу зотлар умматнинг “саводул аъзам”и бўлишади. “Саводул аъзам”дан ажралмаслик Расулуллоҳ соллаллоҳу алайҳи васалламнинг барча умматларига қарата айтган буйруқлари ҳисобланади. Имом Мотуридий роҳматуллоҳи алайҳнинг шогирдларидан бири Абул Қосим Ҳаким Самарқандий “Саводул аъзам” асарида ҳадиси шарифда хабар берилган нажот топувчиларнинг олтмиш иккита хислатини баён қилган. Уларнинг айримлари қуйидагилардир:\n– Мусулмонлар жамоасига қарши чиқмаслик;\n– Қибла аҳли бўлган кимсани мадомики ҳалол санаб қилмаган бўлса бирор гуноҳ туфайли кофирга чиқармаслик;\n– Қадарнинг яхшиси ҳам ёмони ҳам Аллоҳдан деб билиш;\n– Ноҳақ равишда бирорта мусулмонга қарши қурол кўтармаслик;\n– Пайғамбаримиз соллаллоҳу алайҳи васалламнинг шафоатларини ҳақ деб билиш;\n– Валийларнинг кароматларини инкор этилмайдиган ҳақ деб билиш;\n– Гуноҳкор мўминларга гуноҳлари миқдорича дўзах азоби бўлишини ҳақ деб билиш;\n– Аллоҳ таолони макон, замон, келиш ва кетиш (каби сифатлар)дан холи деб билиш.\nАбул Қосим Ҳаким Самарқандий раҳматуллоҳи алайҳ ушбу асарида мазкур хислатларни мотуридия мазҳабига кўра баён қилган.\nМўътазила фирқаси. Бу фирқанинг ўзи йигирма фирқага бўлиниб кетган;\nШиа фирқаси. Бу фирқанинг ўзи ҳам ўзаро йигирма иккита фирқага бўлиниб кетган;\nХавориж фирқаси. Бу фирқанинг ўзи ҳам йигирма фирқага бўлиниб кетган;\nНажжория фирқаси. Бу фирқанинг ўзи учта фирқага бўлиниб кетган;\nЖабария фирқаси. Бу фирқа бандаларга ихтиёр берилганини инкор қиладиган ягона фирқа бўлган;\nМушаббиҳа фирқаси. Бу фирқанинг ўзи бешта фирқага бўлиниб кетган;\nҲулулия фирқаси. Бу фирқа ҳам камчиликни ташкил қиладиган битта фирқа бўлган.\nШу ўринда ақидавий масалалардаги ихтилофларнинг ҳаммасида ҳам ҳукм собит бўлмаслигини билиб қўйиш лозим. Эътиқодий масалалар икки қисмга: “асл” (асосий эътиқод) ва “фаръ” (асосий эътиқоддан келиб чиққан эътиқод)га бўлинади.\n“Асл” (асосий эътиқод) масалаларнинг ўзи ҳам яна иккига бўлинади: “Усулуд-дин” (диннинг асослари) ва “Усулу аҳли сунна вал-жамоа” (Аҳли сунна вал жамоанинг асослари).\n“Усулуд-дин” (диннинг асослари) деганда Аллоҳ таолонинг борлиги, Унинг бирлиги, оламни Аллоҳ таоло йўқдан бор қилгани каби масалалар тушунилади. Диннинг асоси бўлган бундай масалаларга қарши чиқиш билиттифоқ куфр ҳисобланади.\n“Усулу Аҳли сунна вал-жамоа” (Аҳли сунна вал жамоанинг асослари) деганда саҳобаларни фақат яхшилик билан ёдга олиш, гуноҳи кабира туфайли мўмин кишининг диндан чиқмаслиги, қабр азоби ва неъматининг ҳақлиги, жаннатда Аллоҳ таолони кўриш аниқлиги каби масалалар тушунилади. Аҳли сунна вал-жамоа иттифоқ қилган бундай масалаларга қарши чиқиш оқибати ўта хатарли бўлса-да, буларга қарши чиққан киши куфрга нисбат берилмайди. Балки адашган, фосиқ ва бидъатчи нисбати берилади. Чунки бундай кимса диннинг асосига эмас, Аҳли сунна вал-жамоанинг асосига қарши чиққан бўлади.\nАқидадаги фаръий (асосдан ажралиб чиққан) масалалар деганда юқорида айтиб ўтилган икки қисмга ҳам кирмайдиган жузъий масалалар масалан, Расулуллоҳ соллаллоҳу алайҳи васаллам Меърожда ўз кўзлари билан Аллоҳ таолони кўрганмилар ё кўрмаганмилар каби масалалар тушунилади. Мотуридия ва ашъария мазҳаблари орасидаги фарқли қарашлар ҳам худди шу қисмга киради.\nАқидадаги фаръий масалаларда қарама-қарши эътиқодда бўлиш туфайли адашувчи ё бидъатчи каби бирор ҳукм собит бўлмайди.\nАсл (қарши чиқиш туфайли ҳукм собит бўлади):\nа) Усулид-дин (қарши чиққан диндан чиқиб кетади);\nб) Усулу аҳли сунна вал жамоа (қарши чиққан аҳли суннадан чиқиб кетади).\nФаръ (қарама-қаршилик туфайли ҳукм собит бўлмайди).\nДемак, ақоид масалаларида ниҳоятда ҳаддан ошиб кетган рофизий каби айрим фирқалардан ташқари аксарият фирқалар диннинг асосига эмас, балки, Аҳли сунна вал-жамоанинг асосига қарши чиққанлар.\nМашҳур ақидавий фирқалар\nЮқорида баён қилинган фирқаларнинг энг машҳурлари ва ақида китобларида улар билан Аҳли сунна вал жамоа ўртасидаги баҳсларга кенгроқ ўрин ажратилгани асосан қуйидаги фирқалардир:\nХавориж фирқаси “Таҳким” воқеасидан кейин пайдо бўлган. Бу фирқа турли гуруҳларга бўлиниб кетган бўлиб, улардан ҳозирда “Ибозия” фирқасигина сақланиб қолган. Бу фирқа вакиллари Мағрибда ва Арабистон ярим оролининг жанубий-шарқида учрайди. Бу тоифа мўътазилий фирқасининг кўпгина дастурларини ўзлаштириб олганлар. Жумладан, яхши ва ёмон нарсалар ақл билан билинади, деб ҳисоблайдилар. Аллоҳ таоло ҳақидаги “муташобиҳ” (бир-бирига зид икки хил маъно эҳтимоли бор) хабарларни таъвил қилишга (ақл етадиган маънога ўтказишга) уринадилар, охиратда Аллоҳ таолони кўришни инкор қиладилар. Шу билан бирга, осийлар дўзахда абадий қоладилар, деган қарашлари ҳам сақланиб қолган. Ибозийлар мазкур қарашларида мўътазилийлар билан бир хил эканини инкор қилмайдилар, балки мўътазилийлар бу қарашларни биздан олишган, деб даъво қиладилар.\nХаворижларда такфир тушунчаси ва уларга\nТакфир сўзи “бировни куфрга киритиш”, “Исломдан ажратиш” маъноларини англатади. Хавориж фирқаси ўзларига қарши бўлганларни кофирга чиқариб уларнинг қонларини тўкишни ҳалол санаганлар. Ўзларига қарши чиқувчиларнинг диёрларини “Дорул ҳарб” (мусулмон бўлмаган диёр) деб номлаганлар. Улар Али розияллоҳу анҳунинг “таҳким” ни қабул қилишини куфр деб ҳисоблаганлар. Яъни Расулуллоҳ соллаллоҳу алайҳи васалламнинг тарбияларини олиб улғайган, тириклигидаёқ жаннат башорати берилган “Ашараи мубашшара” (Жаннатий экани айтилган ўн киши)дан бири бўлган зотни кофирга чиқаришган.\nАли розияллоҳу анҳу ўзларига нисбатан бундай ҳукм чиқарган шоввозларнинг ғаройиб даъволарига жавоб бериш ва уларга тўғри йўлни кўрсатиш учун Абдуллоҳ ибн Аббос розияллоҳу анҳуни элчи қилиб юборган. Абдуллоҳ ибн Аббос розияллоҳу анҳу ва хавориж етакчилари ўртасида қуйидаги басҳ-мунозара бўлиб ўтган:\nХаворижлар: “Уч нарсада”.\nАбдуллоҳ ибн Аббос розияллоҳу анҳу: “Қандай нарсалар?”\nХаворижлар: 1. Аллоҳнинг амри бўлган нарсада кишиларни ҳакам қилди. Ваҳоланки, Аллоҳ таоло: ﴿ إِنِ ٱلۡحُكۡمُ إِلَّا لِلَّهِ ﴾”Ҳукм фақат Аллоҳ ихтиёрида-дир”, деган;\nУришди-ю, лекин таҳқирламади ҳам, ўлжа ҳам олмади. Агар улар мўмин бўлсалар, улар билан уришиш ҳалол эмас эди. Агар улар кофир бўлсалар, улар билан уришиш ҳам, уларни таҳқирлаш ҳам ҳалол бўлган бўларди.\nБарча мўминларнинг амири бўлишидан ўзини озод қилди. Агар у мўминларнинг амири бўлмаса, кофирларнинг амири бўлади-да, дейишди.\nАбдуллоҳ ибн Аббос розяллоҳу анҳу: “Агар сизларга Аллоҳнинг китобидан ва Расулининг суннатидан сўзларингиз хато эканига далолат қиладиган далил келтирсам қайтасизларми?”.\nХаворижлар: “Нега қайтмас эканмиз?”.\nАбдуллоҳ ибн Аббос розяллоҳу анҳу: “Аллоҳнинг амрида кишиларнинг ҳукм қилишига келадиган бўлсак, Аллоҳ таолонинг Ўзи китобида шундай деган:\n﴿يَٰٓأَيُّهَا ٱلَّذِينَ ءَامَنُواْ لَا تَقۡتُلُواْ ٱلصَّيۡدَ وَأَنتُمۡ حُرُمٞۚ وَمَن قَتَلَهُۥ مِنكُم مُّتَعَمِّدٗا فَجَزَآءٞ مِّثۡلُ مَا قَتَلَ مِنَ ٱلنَّعَمِ يَحۡكُمُ بِهِۦ ذَوَا عَدۡلٖ مِّنكُمۡ ﴾\n“Эй иймон келтирганлар! Эҳромда бўла туриб, овни ўлдирмангиз! Сизлардан кимки уни қасддан ўлдирса, (жазоси) худди (хонаки) ҳайвон ўлдириш билан баробар жазодир: у (ҳам бўлса) Каъбага (юриб) бора оладиган қурбонлик бўлиб, унга ўзларингиздан икки адолатли киши ҳакамлик қилур”.\n﴿وَإِنۡ خِفۡتُمۡ شِقَاقَ بَيۡنِهِمَا فَٱبۡعَثُواْ حَكَمٗا مِّنۡ أَهۡلِهِۦ وَحَكَمٗا مِّنۡ أَهۡلِهَآ إِن يُرِيدَآ إِصۡلَٰحٗا يُوَفِّقِ ٱللَّهُ بَيۡنَهُمَآۗ ﴾\n“Агар улар (эр-хотин)нинг оралари бузилиб кетишидан қўрқсангиз, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай”, деган. Демак, Аллоҳ таоло ҳакамликни кишиларга топширган. Сизлардан Аллоҳ ҳаққи билан сўрайман айтинглар-чи, мусулмонларнинг қони ва ораларидаги ислоҳ тўғрисида кишиларнинг ҳакам бўлишлари афзалми ёки нархи тўрт дирҳам бўлган қуён тўғрисида ва хотин билан яшаш тўғрисида ҳакам бўлишлари афзалми?”.\nХаворижлар: “Йўқ, албатта бу афзал”.\nАбдуллоҳ ибн Аббос розияллоҳу анҳу: “Сизларни бу фикрдан қайтардимми?”.\nХаворижлар: “Ҳа, албатта”.\nАбдуллоҳ ибн Аббос розияллоҳу анҳу: “Сизларнинг уришди-ю, таҳқирламади ҳам, ўлжа ҳам олмади, деган сўзларингизга келадиган бўлсак, оналарингиз Оишани таҳқирламоқчи эдиларингизми? Агар онамиз эмас, десаларингиз кофир бўласизлар (агар онамиз десангиз қилаётган иддаоингизни ўзингиз инкор қилган бўласиз). Сизлар иккита залолат орасида тараддудланиб қолгансизлар. Энди сизларни бу фикрдан қайтардимми?”.\nАбдуллоҳ ибн Аббос розияллоҳу анҳу: “Барча мўминларнинг амири бўлишидан ўзини озод қилди, деган сўзларингизга келадиган бўлсак, сизлар рози бўладиган бир нарсани айтаман. Аллоҳнинг Пайғамбари соллаллоҳу алайҳи васаллам Ҳудайбия кунида Суҳайл ибн Амр билан сулҳ тузганда: эй Али, бу Аллоҳнинг элчиси Муҳаммад сулҳ тузган нарсалар, деб ёз, дегандилар. Шунда Суҳайл ибн Амр: сени Аллоҳнинг элчиси деб билмаймиз. Агар Аллоҳнинг элчиси деб билганимизда сен билан урушмас эдик, деди. Расулуллоҳ соллаллоҳу алайҳи васаллам: Эй, Аллоҳим, сенинг элчинг эканимни Ўзинг биласан, дедиларда: Эй Али (ёзганингни) ўчириб: “Бу Муҳаммад ибн Абдуллоҳ ҳамда Суҳайл ибн Амр сулҳ тузган нарсалар” деб ёзгин, – дедилар...”.\nУстоз Шайх Муҳаммад Содиқ Муҳаммад Юсуф раҳматуллоҳи алайҳ “Очиқ хат” асарларида мусулмонлар орасидаги нохушликларнинг бош сабаблари ва уларни бартараф қилиш чора тадбирлари ҳақида батафсил баён қилган.\n“Шиа” сўзи “тарафкаш” маъносини англатади. Шиалар дастлаб Усмон розияллоҳу анҳунинг халифаликлари сўнгида юзага келган фирқа ҳисобланади. Шиаларнинг ўзлари ҳам жуда кўплаб фирқаларга бўлиниб кетган бўлиб, ҳозирги кунда уларнинг учта энг катта асосий фирқаси бор:\nИсмоилия фирқаси. Исмоилия фирқаси Исмоил ибн Жаъфар Содиққа мансуб бўлиб, шиаларнинг энг катта фирқаларидан бири ҳисобланади. Бу фирқа вакиллари бир қанча нотўғри ғояларни илгари суришган:\n– Шариат жаҳолат билан кирланиб, залолат билан аралашиб кетган, уни ювиб тозалаш фақат фалсафа билан бўлади;\n– Ақл тўғри топиши ҳам, хато қилиши ҳам мумкин. Шунинг учун дин ишида унга суяниб бўлмайди. Ақлнинг ёлғиз ўзи Аллоҳ таолони танишга ожизлик қилгани учун бу ишда бошқа бир масдарга суяниш лозим бўлади. У масдар маъсум муаллим, яъни исмоилий имомдир. Аллоҳ таолони танишга, дин ҳукмларини англашга ёлғиз йўл мана шудир;\n– Аллоҳ таолони бор ҳам демаймиз, йўқ ҳам демаймиз, олим ҳам демаймиз, жоҳил ҳам демаймиз, қодир ҳам демаймиз ожиз ҳам демаймиз... Чунки Аллоҳ таолонинг сифатлари ҳақиқий исбот қилинса, У зот билан бошқа мавжудотлар орасида шериклик тақозо қилиниб қолади.\nИсноашария фирқаси. Бу фирқа шиаларнинг энг катта фирқаларидан бири бўлиб “Зайдия” ва “Исмоилия” фирқалари билан имомларнинг ададида ихтилоф қилмайди. Бу фирқанинг эътиқоди бўйича ўн иккинчи имомлари ҳижрий 260 йилда ғойиб бўлган. У бир куни қайтиб келади ва ер юзини адолатга тўлдиради. Исноашария фирқасининг эътиқодига кўра, имомлик пайғамбарлик ишларини давом эттириш ҳисобланади. Шунинг учун имомни Аллоҳ таоло пайғамбарнинг тили билан баён қилган бўлиши керак ёки олдинги имом тайинлаган бўлиши керак, деб ҳисоблайдилар. Бу фирқа дин ҳукмларини фақат имом орқали билиш мумкин деб ҳисоблаганидан имомда бир қанча сифатлар бўлишини шарт қилиб қўйганлар:\n– Илм. Яъни имом илмли бўлиши шарт. Бундан ташқари шижоат, иффат, тўғрисўзлик ва сахийлик сингари ўз асрининг энг афзали бўлиши учун лозим бўлган сифатлар бўлиши шарт. Агар ўз асрида ундан афзал киши бўладиган бўлса, имомлик тўғри бўлмайди. Ҳар бир асрда фақат битта имом бўлади. Мазкур сифатлар ичида энг муҳими илм сифати ҳисобланади. Чунки имом илмни Набий соллаллоҳу алайҳи васалламдан, ё ўзидан олдинги имомдан қабул қилиб олган ёки унга илҳом қилинган бўлади. Унинг илми бошқалардек таълим олиш билан ҳосил бўлмайди.\n– Исмат. Яъни имом Набий соллаллоҳу алайҳи васаллам сингари барча зоҳирий ва ботиний ёмон ишларни қасддан қилишдан ҳам, билмасдан қилишдан ҳам маъсум бўлиши керак. Бу маъсумлик унинг гўдаклигидан то вафот этгунча бўлиши лозим. Чунки имом шариатни ва унинг ҳукмларини англаш йўлини сақловчи шахсдир. Агар унда хато камчиликлар бўлиши жоиз бўлса, унинг хатоси туфайли бутун уммат залолатга кетиб қолади.\n– Кароматлари зоҳир бўлиши керак. Яъни бу имомнинг ҳақиқий имом эканига далолат қиладиган кароматлари бўлиши керак. Чунки баъзи вақтларда халойиқ фақат ўша кароматлари орқалигина унинг имомлигини қабул қилишлари мумкин. Ана ўшанда одамлар унинг Аллоҳ томонидан тайинланган имом эканини англайдилар.\nИсноашария фирқаси эътиқод қиладиган имомлар:\nҲусайн ибн Али розияллоҳу анҳу;\nАли Зайнул Обидин ибн Ҳусайн;\nМуҳаммад Боқир ибн Али Зайнул Обидин;\nЖаъфар Содиқ ибн Муҳаммад Боқир;\nМусо Козим ибн Жаъфар Содиқ;\nАли Ризо ибн Мусо Козим;\nМуҳаммад Жавод ибн Али Ризо;\nАли Ҳодий ибн Муҳаммад Жавод;\nҲасан Аскарий ибн Али Ҳодий;\nМуҳаммад Маҳдий ибн Ҳасан Аскарий.\nИсноашария фирқаси вакиллари ушбу ўн иккинчи имом Муҳаммад Маҳдий ибн Ҳасан Аскарийни бир куни қайтиб келади, деб эътиқод қиладилар.\nЗайдия фирқаси. Зайдийлар шиаларнинг энг катта фирқаларидан бири бўлиб, ҳозирги кунгача сақланиб келмоқда. Бу фирқа Зайд ибн Зайнул Обидиннинг нотўғри қарашларига кўра шакллангани учун ушбу ном билан аталган. Зайд: “Али барча саҳобалардан афзал бўлган, лекин саҳобалар ўз маслаҳатларига ва диний қоидаларга кўра, имомликни Абу Бакрга топширганлар”, – деган даъвони қилган. Зайдия фирқаси имомлар ҳақида қуйидагича эътиқодда бўлганлар:\n– Ўзидан афзал киши бўла туриб, афзал бўлмаган киши ҳам имом бўлиши жоиз;\n– Саҳобалар атайлаб хилоф ишни қилмаганлар. Чунки Набий соллаллоҳу алайҳи васаллам имомликка Али розияллоҳу анҳунинг сифатини айтиб ишора қилганлар, шахсини айтмаганлар;\n– Имом – Али ва Фотима розияллоҳу анҳумоларга мансуб зоҳид, шижоатли, ўзига эргашишга чақирувчи, амру маъруф қилиб, наҳий мункар қилувчи бўлиши керак;\n– Агар зарурат бўлса бир-биридан узоқ икки ўлкада икки имом бўлиши жоиздир. Имом маъсум бўлиши шарт эмас.\nАдл ва тавҳид масалаларида мўътазила фирқасининг қарашларини ўзлаштирганлар.\nМўътазила фирқаси тобеинлар даврида пайдо бўлган ва ўзларнининг ақидавий қарашларини ишлаб чиққан фирқа ҳисобланади. Бу фирқанинг асосчилари Восил ибн Ато ва Амр ибн Убайд исмли шахслар бўлган. Ақидавий қарашларини ишлаб чиқишда ақлга суянганлар. Кўпроқ юнон фалсафасидан таъсирланганлар. Мўътазила фирқаси Исмоилия фирқаси сингари ҳаддан ошиб кетмаган. Имомлик масаласида Аҳли сунна вал-жамоага хилоф қилмаган. Мўътазилийларнинг бешта асосий қоидалари бўлган:\nВаъда ва тавҳид;\nИкки манзил орасидаги манзил;\nЯхши ишларга буюриш ва ёмон ишлардан қайтариш.\nМўътазила фирқасининг бошқа фирқалардан ажралиб турадиган жиҳати шуки бу фирқа шиа ё хаворижларга ўхшаган сиёсий фирқа бўлмаган.\nҲашвия фирқасини муайян бир фирқа дейиш ҳам қийин. Чунки улар шаръий далилларни яхши тушунмайдиган турли гуруҳлар бўлишган. Ҳашвия фирқаси Қуръон ва суннатда келган зоҳири Аллоҳ таолонинг махлуқотларга ўхшаш эканига далолат қиладиган далилларни айнан ўшандай деб эътиқод қилишга уринадиган фирқа бўлган. Бу фирқа турли хато қарашлари туфайли “ҳашвия” деб номланиб қолган. Аслидаحَشْوٌ калимаси “бир нарсанинг ичига тиқилган нарса” маъносини англатади. Ушбу фирқанинг бундай номланиши ҳақида уч хил қараш бор:\nРасулуллоҳ соллаллоҳу алайҳи васалламдан ривоят қилинган ҳадисларнинг ичига у зот айтмаган сўзларни киритиб қўйишгани учун “ҳашвийлар” деб номланган.\nУлуғ тобеинлардан бири Ҳасан Басрий раҳматуллоҳи алайҳнинг дарс ҳалқаларига авом ровийлардан бир гуруҳ инсонлар келиб, у зотнинг ҳузурларида яроқсиз гапларни гапиришган. Шунда у зот رُدُّوا هَؤُلاءِ إِلَى حَشَا الْحَلْقَةِ яъни “анавиларни дарс ҳалқасининг ичига қайтариб қўйинглар”, деган. Шу сабабли улар “ҳашвийлар” деб номланган.\nБу фирқа Аллоҳ таоло ҳақида فِي حَشْوِ الْعَالَمِ яъни “оламнинг ичида” деганлари учун “ҳашвийлар” деб номланиб қолишган.\nАҳли сунна вал-жамоанинг икки ақидавий мақсади;\nИмом Ашъарий ва ашъария мазҳаби;\nИмом Мотуридий ва мотурудия мазҳаби;\nИмом Мотуридийнинг устозлари;\nИмом Мотуридийнинг шогирдлари;\nИмом Мотуридийнинг асарлари;\nАллоҳ таолого иймон келтириш асослари;\nИмом Мотуридийнинг унвонлари;\nМотуридия мазҳабининг ривожланиши;\nМотуридия мазҳабининг машҳур уламолари;\nАбул Муин Насафий;\nАбу Ҳафс Нажмиддин Умар Насафий;\nНуриддин Собуний Бухорий;\nКамол ибн Ҳумом;\nМулла Али Қори;\n Муҳаммад ибн Исо ибн Савра ибн Мусо Буғий Термизий ҳижрий 209 йилда Термиз шаҳрида туғилган. Имом Термизий Имом Бухорийнинг шогирдларидан бўлган. Илм талабида Хуросон, Тобаристон, Бағдод, Басра ва Ҳижоз каби диёрларни кезиб чиққан. Умрининг охирида кўзлари ожиз бўлиб қолган. Имом Термизийнинг ёдлаш қувватлари ниҳоятда кучли бўлганидан, ҳифзда бу зот зарбулмасал қилинган. Имом Термизийнинг энг машҳур китоби “Сунани Термизий”дир. Бундан ташқари “Шамоилу Набавия”, “Тарих” ва “Илал” каби кўплаб китоблари бўлган. Имом Термизий ҳижрий 279 йилда 70 ёшида Термизда вафот этган.\n Муҳаммад ибн Язид Робъий Қазвиний ҳижрий 209 йилда ҳозирги Эрон ҳудудига кирувчи Қазвин номли жойда туғилган. Имом Ибн Можа илм талабида Басра, Бағдод, Шом, Миср ва Ҳижоз каби диёрларни кезиб чиққан. Имом Ибн Можанинг энг машҳур китоби “Сунани Ибн Можа”дир. Бундан ташқари “Тафсирул Қуръон” ва “Тариху Қазвин” каби кўплаб китоблари бўлган. Имом Ибн Можа ҳижрий 273 йилда 64 ёшида Қазвинда вафот этган.\n Али розияллоҳу анҳу ва Муовия розияллоҳу анҳулар ўртасидаги битим аҳди.\nДругие материалы в этой категории: « Қуръон илмлари: ҚУРЪОНИ КАРИМДАГИ ИЛК ВА СЎНГГИ НОЗИЛ БЎЛГАН ОЯТЛАР\tИслом тарихи: ЎТРОҚ АРАБЛАРНИНГ ПОДШОҲЛИКЛАРИ »


ФАРҒОНА ВИЛОЯТИ: 454 миллиондан ортиқ маблағни қайтаришга эришилди - Ўзбекистон Республикаси Монополияга қарши курашиш қўмитаси\nФАРҒОНА ВИЛОЯТИ: 454 миллиондан ортиқ…\nЖорий йил давомида Монополияга қарши курашиш қўмитаси Фарғона вилоят ҳудудий бошқармаси томонидан 554 та мурожаатлар кўриб чиқилган бўлиб, шулардан 489 таси ижобий ҳал этилган, қолган 65 таси эса ўрганиш жараёнида. Мурожаатлар жисмоний ва юридик шахслардан йўлланган бўлиб, улар турли йўналишларга бўлинади, булар, коммунал хизматлар, алоқа ва транспорт хизмати, ширкат хизматлари ҳамда табиий монополия субъектлари ҳаракатлари устидан шикоятлар ва соҳага доир бошқа масалаларни кўриб чиқиш.\nУшбу лавҳамиздаги мурожаатчи ўз аризасини 2018-2019 йиллар давомида истеъмол қилинган табиий газ учун аванс тариқасида тўланган маблағлар газ таъминоти томонидан ҳисобга олинмаслиги натижасида асоссиз қарздорлик юзага келаётганидан шикоят қилган.\nБотир Болтабоев – “Озод метан газ” МЧЖ раҳбари\nБиз мана шу оҳирги йиллар давомида газга тўловларни ўз вақтида топширганмиз, олдиндан тўлов қилиб юрганмиз. Лекин, бизни тўлаган пулларимизни қайта ҳисоб-китоб қилмаган. Яъни қайта ҳисоб-китоб қилиб газга ўтказмаган. Шундан кейин биз бир неча бор ҳудудий бошқармасига мурожаат этдик. Натижа бўлмагач Фарғона вилоят Монополияга қарши курашиш қўмитаси ҳудудий бошқармасига мурожаат этдик.\nМурожаатни ўрганиш давомида “Ўзтрансгаз” АЖ томонидан МЧЖга нисбатан олдиндан тўловни амалга оширганига қарамай нотўғри тариф қўлланилиши натижасида асоссиз 454 321 399 сўм маблағ ҳисоблангани аниқланди. Шундан сўнг. Ҳудудий бошқарма томонидан махсус комиссия тузилиб, ушбу ишни кўриб чиқди.\nОхунжон Абдуллаев – Ҳудудий бошқарма бош мутахассиси\nЎзбекистон туманида жойлашган “Озод метан газ” автомобилларга метан газ қуйиш шаҳобчаси томонидан бизга мурожаат келиб тушди. Мурожаатда ушбу юридик шахсга “Ўзтрансгаз” АЖнинг Фарғона вилоят ҳудудий филиали томонидан 2018-2019 йиллар давомида етказиб берилган табиий газ нархини ҳисоблашда улурга нисбатан 454 миллиондан ошиқ маблағлар асоссиз равишда қарздорлик сифатида ҳисоблангани аниқланди. Мазкур ҳолат юзасидан ҳудудий бошқарма ттомонидан ўрганиш ўтказилиб аниқланган сумма тадбиркорнинг ҳисобига қайта ҳисоб-китоб қилиб берди.\nГаз билан муаммоли вазиятга Данғара туманида жойлашган “Liberal Gas Savdo” МЧЖ вакиллари ҳам рўбаро келишади. Унда “Ҳудудгаз Фарғона” газ таъминоти корхонаси томонидан истеъмол қилинган газ ҳажми “Фосса” дастурига нотўғри жойлаштирилиши оқибатида, асоссиз 85 290 800 сўм қарздорлик келиб чиқади. Ушбу мурожаат ҳам Ҳудудий бошқарма томонидан ўрганилиб, мурожаатчи фойдасига ҳал этиб берилади.\nҲурматли тадбиркорлар агар сиз ҳам шу каби муаммоларга дуч келаётган бўлсангиз, Монополияга қарши курашиш қўмитасига мурожаат этишинигиз мумкинлигини эслатиб ўтамиз. Унутманг биз ҳамиша ёрдамга шаймиз!


Унинг сўзларига кўра, бу жараёнга жуда эҳтиёткорлик билан ёндашиш керак, сабаби нозик масаладир . Бироқ, техник жиҳатдан уни амалга ошириш қийин иш эмас.\nПул қийматини ўзгартириш одатда макроиқтисодий вазиятни, биринчи навбатда - инфляцияни барқарорлаштириш мумкин бўлганда амалга оширилади. Деноминация - техник масала, уни ўтказиш жуда осон. Худди Беларусда бўлгани каби оғриқсиз амалга оширса ҳам бўлади. Биз ҳозирча олдимизга бундай мақсадни қўймаяпмиз. Мавжуд купюралар қулай ва аҳолининг нақд пулдан фойдаланиш бўйича талабларига жавоб беради , - деди Нурмуротов.\nКиритилди: 22:30 05.03.2019. Ўқилди: 997 марта. Фикрлар сони: 0 та.


Офтальмология бўлими (Кўз касалликлари бўлими) | “Ўзбекистон темир йўллари” АЖ Марказий клиник касалхонаси\nКўз бўлими Германия, Франция, Швейцария ва АҚШ томонидан ишлаб чиқарилган энг замонавий диагностика ва операцион ускуналарга эга. Бу кўз патологияси бўлган беморни текширишга имкон беради ва кўплаб имкониятларга эга.\nДиагностикада қуйидагилар амалга оширилади: ауторефрактокератометрия, контакциз тонометрия, компютер периметри, кўз косасини А / Б сканерлаш, офталмоскопия ва бошқалар.\nБЎЛИМДА ЗАМОНАВИЙ ОФТАЛМОЛОГИЯ УСКУНАЛАРИ МАВЖУД:\nАВТОРЕФРАКТОКЕРАТОМЕТРИЯ – рефраксия аномалияларининг диагностикаси (миопия, гиперметропия, астигматизм)\nАлоқасиз ТОНОМЕТРИЯ – Глаукомани эрта ташхислаш.\nКОМПЮТЕР ПЕРИМЕТРИЯСИ- тўр пардаси ва оптик асаб патологиясида кўриш майдонларини ўрганиш.\_\nУлтратовушли А/Б сканерлаш – Шишасимон танасининг патологияси, cетчатка.\nКўз гавҳарининг ултратовушли факоемулсификацияси-турли хил келиб чиқадиган катаракталарда.\nMegaTRON S4 -HPS 2019г, OERTLI-OS-3, Швейцария 2013 й.\nКЎЗ ГАВҲАРИНИНГ ОРҚА КАПСУЛАСИ ЛАЗЕР ДИСЗИСИЯСИ – Иккиламчи катарактада.LUMENIS –SELECTA –DUET, АҚШ.\nLAZER SELECTIVE ТРАБЕCУЛОПЛАСТИКАСИ– Очиқ бурчакли глаукомада. LUMENIS –SELECTA –DUET , АҚШ.\nLAZER ПЕРИФЕРАЛ ИРИДЕКТОМИЯСИ – Ёпиқ бурчакли глаукомада. LUMENIS –SELECTA –DUET , АҚШ.\nКўз магнитотерапияси учун ускуналар:\nРефракция ва аккомодация бузилиши патологиясида. Кўз қовоқлари, кўз ёш йўллари ва кўз тешиклари касалликлари. Конюнктива касалликлари. Склера, шох парданинг касалликлари (шиш, дистрофия, чандиқ, неоваскуляризация ва бошқалар) радужной оболочки ва цилиар танаси. Қон томир қобиғи ва сетчатка касалликлари. Cетчатка томирларнинг окклюзияси. Ўтиш ретинал артериал окклюзияси. Оптик асаб касалликлари ва кўриш йўллари. Кўз мушакларининг касалликлари, дўстона кўз ҳаракатларининг бузилиши.\nОФТАЛМАГ АСБОБИ (РОССИЯ).\nКатаракт – бу қайтариладиган кўрликнинг энг кенг тарқалган сабаби. Беморлар кўриш қобилиятини пасайиши ва хиралашганидан шикоят қиладилар ва турли витамин препаратларини қўллашдан кейин жарроҳлик аралашуви зарур бўлади. Кўз касалликлари бўлимида катарактнинг ултратовуш факоэмулсификацияси MegaTRON С4-ҲПС аппаратида фақат 2,8 мм кесма орқали амалга оширилади,бунда кўзнинг нормал анатомиясини бузадиган ҳеч қандай тикув чоки мавжуд бўлмаган мослашувчан кўз гавҳарининг имплантацияси мавжуд. Шунингдек, иккинчи даражали катаракт учун лазер операциялари.\nГлаукома – бу кўз ичи босимининг доимий ёки даврий ошиши, оптик асабдаги атрофик ўзгаришларнинг ривожланиши ва кўришнинг қайтарилмас пасайиши билан ажралиб турадиган жиддий сурункали кўз касаллиги. Кўп ҳолларда глаукоманинг дастлабки босқичларида одамлар субъектив аломатларни сезмайдилар. Визуал бузилишлар фақат касалликнинг кейинги босқичида содир бўлади. Консерватив терапия буюрилади ва агар самарасиз бўлса, YAG лазер қурилмаси ёрдамида кўз ичи босимини нормаллаштириш учун антиглаукоматоз операциялар ўтказилади.\nШунингдек, кўз қовоқлари ва конъюктивада ксантелазма ва кўз қовоқларини йўқ қилиш, птеригиюм ва трихиазни олиб ташлаш каби тадбирлар амалга оширилади.\nМарказий клиник касалхонада кўз косаси касалликларини замонавий стационар консерватив даволаш ишлари олиб борилмоқда.\nҲар бир беморга индивидуал ёндошиш, замонавий ускуналардан фойдаланиш кўриш қобилиятини сақлаб қолиш ва асоратлар хавфини минималлаштиришга имкон беради.\nБўлим мудири: Қосимходжаев Акмал Ходжиакбарович\nОфталмик жарроҳ. Биринчи малака тоифасидаги шифокор. Иш тажрибаси 13 йил.\n2006 йилда Тошкент тиббиёт академиясини тугатган.\n2008 йилдан 2011 йилгача ТМАнинг кўз касалликлари кафедрасида магистратурани тамомлаган.\n2012 йилдан 2019 йилгача КГБСМП да мирохирургия ва кўз травмаси бўлимида ординатор шифокор бўлиб ишлаган.\n2019 йилдан ҳозирги кунгача “Ўзбекистон темир йўллари” Марказий клиник касалхонасининг кўз касалликлари бўлимида фаолият юритмоқда.\nМеҳнат фаолияти давомида у Республика Офталмологик шифохонаси негизида Тошкент врачлар малакасини ошириш институтида малака ошириш ва малака ошириш курсларида қатнашган:\n2015 йилда – “рефракцион аномалиялар ва глаукомани даволаш ва ташхислаш усуллари”.\n2019 йилда – “Кўз микрохирургияси”. Шунингдек, Россия соғлиқни сақлаш вазирлигининг Москва шаҳри ГЕЛМГОЛЦ номидаги кўз касалликлари шифоҳонасида малака оширган.\n2011 йилда – “пластик офталмохирургия”. Ҳиндистон Нагпур шаҳрида малака ошириш.\n2018 йилда – “катаракта факоэмулсификацияси”.\nOрдинатор-шифокор. Офталмик жарроҳ. Тиббиёт фанлари доктори (PhD). Иш тажрибаси 12 йил.\n2008 йилда Тошкент тиббиёт академиясини тамомлаган.\n2008 – 2011йилларда Тошкент врачлар малакасини ошириш институтининг офталмология кафедрасида резидентурани ўтаган.\n2011-2013 йилларда Тошкент врачлар малакасини ошириш институтининг офталмология кафедраси аспирантурасида таҳсил олган.\n2013-2016 йилларда Тошкент врачлар малакасини ошириш институти офталмология кафедрасида катта илмий ходим бўлиб ишлаган.\n2016 йилдан ҳозирги кунгача “Ўзбекистон темир йўллари” Марказий клиник касалхонасининг кўз касалликлар бўлимида фаолият юритмоқда . 60 дан ортиқ илмий мақолалари чоп этилган, 3 та патент, 2 та услубий тавсиянома, хорижий ва маҳаллий журналларда илмий мақолалар чоп етилган, халқаро ва Республика илмий анжуманларида илмий маърузалар билан иштирок этган.\n2019 йилда “эндоген увеитларнинг диагностикаси, клиник – иммунологик хусусиятлари, даволаш ва олдини олиш” мавзусида диссертацияни ҳимоя қилган.\nИш фаолияти давомида Тошкент врачлар малакасини ошириш институти, ДМC клиникасида малака ошириш ва малака ошириш курсларида қатнашган.\n2018 йилда – “кўз косасининг реконструктив хирургияси”.\n2019 йилда – “мия қон томир касалликларида кўриш органининг ўзгариши, диагностика ва даволаш тамойиллари”.\n2019 йилда – “катарактанинг факоэмулсификацияси”.


Хитойлик олим коронавируснинг энг хавфли хусусиятини ошкор қилди\nХитойлик вирусолог олим Чжун Наньшань ОАВга коронавируснинг энг хатарли хусусияти ҳақида сўзлаб берди. Бу инфекциянинг юқиш тезлиги жуда юқори эканлигидир.\nДокторнинг шу мазмундаги фикрларини “РИА Новости” Хитойнинг “Huanqiu” порталига таяниб келтирган.\nЧжун Наньшаннинг айтишича, коронавируснинг юқумлилик даражаси ва тезлиги ОРВИ ва мавсумий грипп билан боғлиқ одатий хоссаларга қараганда анча хавфли. Айнан шунинг учун ҳам ушбу вирус ўта хатарли ҳисобланади.\nШунингдек, мутахассис коронавирус билан самарали курашиш учун зарур бўладиган тўрт усулни ҳам санаб ўтди: барвақт ҳимояланиш, барвақт аниқлаш, барвақт ташхис қўйиш ва вақтида ихоталаниш.\nБу чора-тадбирлар амалий жиҳатдан ифодаланганда шахсий ҳимоя воситаларидан фойдаланиш, аҳоли кўп тўпланадиган жойларда ҳароратни ўлчаб туриш, зарарланганларни касалхонага алоҳида палатага ётқизишни назарда тутади.


Ўмирзақ ШЎКЕЕВ: Ҳамжиҳатлик – ютуқлар қаноти\nТуркистон вилоят ҳокими Ўмирзақ Шўкеев 2020 йилдаги амалга оширилган ишлар юзасидан ҳисобот берди\nПандемия бутун жаҳонда мураккаб вазиятни юзага келтирди. Туркистон вилоятида коронавирус иллатининг тарқалишини бартараф этиб, уни тўхтатиш ва беморларни даволашда фаол чоралар кўрилмоқда. Туркистон вилоятининг ҳокими Ўмирзақ Шўкеев аҳоли олдида берган йиллик ҳисоботида пандемияга қарши тадбир ишларига атрофлича тўхталди.\n– Пандемия – ўткинчи қийинчилик. “Бирлашиб кўтарган юк енгил”, деганларидек, халқнинг барака-бирлиги туфайли бу синовлардан ҳам эсон-омон ўтиб оламиз. Минтақада касалликнинг тарқалишини тўхтатиш ва беморларни даволашда талай ишлар амалга оширилди. Шифокорларимиз ушбу касаллик билан курашнинг олдинги сафларида турибди. Жаҳон пандемияси – иқтисодиётнинг қатор асосий соҳалари фаолиятини сусайтирди. Ҳукумат томонидан ўз вақтида қабул қилинган инқирозга қарши чоралар, тадбиркорликка, мамлакат товар ишлаб чиқарувчиларига ҳар томонлама қўллов кўрсатиш туфайли иқтисодиётнинг асосий соҳалари бўйича ўсиш даражасини сақлаб қолиш имконини берди, – деди Ўмирзақ Шўкеев.\nВилоятдаги тиббий муассасаларнинг моддий-техник базаси мустаҳкамланмоқда. Пандемия бошланганидан буён сунъий нафас олиш ускуналарининг сони ошди, бюджет ҳисобидан компьютерли томограф ва учта рақамли рентген ускуналари ўрнатилди. Минтақада дори-дармон ва тиббий ускуналарнинг икки ойлик жамғармаси ташкил этилди.\nҲукумат томонидан 12та сайёр тиббий мажмуа олиниб, “Тез ёрдам” хизмати 122та янги транспорт воситаси билан таъминланди. Туркистон вилояти Сovid-19 кўрсаткичи бўйича юртимизда 17-ўринда, яъни “яшил ҳудудда” жойлашган.\n– Бултурдан бошлаб ҳудудда соғликни сақлаш соҳасида 78,5 млрд. тенгелик 7та лойиҳа амалга оширилмоқда. Туркистон шаҳрида янги намунадаги 200 ўринли кўп соҳали тиббий марказ фойдаланишга берилди, – деди вилоят ҳокими.\nЎтган йили соғликни сақлаш соҳасига 13,7 млрд. тенге йўналтирилди. Биринчи навбатда она ва бола, реанимация, жарроҳилик ва “Тез ёрдам” хизматини кучайтиришга устуворлик берилди.\nИқтисодиётнинг асосий кўрсаткичи бўлган саноат маҳсулоти ҳажми ўтган йили 535,2 млрд. тенгени ташкил қилди. Вилоятда 258 млрд. тенгелик маҳсулот ишлаб чиқарилиб, 2019 йилга нисбатан 3,5 фоизга ортди. Жорий йилда уни янада ошириш кўзда тутилган.\nВилоятимизда фаолият юритаётган кичик ва ўрта тадбиркорлик субъектлари сони 141 мингга етиб, сўнгги 2,5 йилда 14 мингтага кўпайди. Соҳада 218 минг киши меҳнат қилади. Умуман олганда, соҳада 555 млрд. тенгелик маҳсулот ишлаб чиқарилиб, ўтган йилга нисбатан 15,6 фоизга ортди. Кичик ва ўрта тадбиркорликнинг иқтисодиётдаги улуши 21 фоизни ташкил қилиб (2020 йилнинг 9 ойида), дастурий харитада белгиланган вазифалар тўкис бажарилди. “Оддий буюмлар иқтисодиёти” дастури доирасида умумий қиймати 29 млрд. тенгени ташкил қилган 287та лойиҳа молия институтлари орқали молиялаштирилди.\n– Мазкур дастурни амалга оширишда минтақалар орасида карвонбошилик қилмоқдамиз. “Бизнеснинг йўл харитаси – 2025” давлат дастури бюджети 23 фоизга ошиб, 2,9 млрд. тенгега етди. Натижада 400га яқин корхонага қўллов кўрсатилиб, молиялаштирилди. Натижада вилоятимизда 2020 йил натижасига кўра, “Бизнес юритиш имтиёзлари” рейтинги бўйича республикада биринчи ўринни эгалладик, – деди Ўмирзақ Шўкеев.\nБу йил “Бизнеснинг йўл харитаси – 2025” ва “Оддий буюмлар иқтисодиёти” дастурлари орқали тадбиркорлик субъектларини 70 млрд. тенгега яқин имтиёзли (6 фоиз) насия билан таъминлаш режаланган. “Марказий Осиё” ҳалқаро савдо-иқтисодий ҳамкорлиги марказини ташкил қилиш мақсадида Сариоғоч туманида 200 гектар ерга савдо маркази қуриш лойиҳаси тайёрланди.\nМуҳим лойиҳаларни амалга ошириш бўйича амалга оширилган ишлар натижасида вилоятимизда 703,3 млрд. тенге сармоя жалб қилинди. Таъкидлаш жоизки, сармояларнинг ўсиш кўрсаткичи бўйича Туркистон вилояти республикада пешқадам. 2020 йили хусусий сармоядорлар ҳисобидан умумий қиймати 154 млрд. тенгега 37та лойиҳа ишга туширилиб, 3800 янги иш ўрини очилди. Жорий йилда қиймати 260,5 млрд. тенгелик 54та сармоявий лойиҳа (3900 янги иш ўрини) амалга оширилади.\nҚишлоқ хўжалиги соҳасида маҳсулот ҳажми 2020 йилда 729,7 млрд. тенгени ташкил этиб, ўтган йилга нисбатан 5,1 фоизга ортди. Ушбу кўрсаткич бўйича Туркистон вилояти элимизда учинчи ўринда. Асосий капиталга 58 млрд. тенге сармоя жалб этилиб, 13 фоизга ошди. Республикада йирик қорамол гўштини экспортлаш бўйича вилоят 1-ўринда. 848 минг гектарни ташкил қилиб, қишлоқ хўжалиги экинлари майдони ўтган йилга нисбатан 19 минг гектарга ортди.\n– Агросаноат мажмуаси салоҳиятини янада ривожлантириш учун уч асосий йўналишда иш олиб бормоқдамиз. Биринчи йўналиш бўйича шаҳар ҳудудида озиқ-овқат белбоғини шакллантириш доирасида қиймати 46,7 млрд. тенгени ташкил этадиган 6та истиқболли сармоявий лойиҳа амалга оширилмоқда. Кентов шаҳри “Чоға” қишлоқ округида 29та 1355 гектар ёмғирлатиб суғориш машинаси ўрнатилди. Умуман, режадаги 11 минг гектар майдонда ёмғирлатиб суғориш технологиясини жорий этиш кўзда тутилган. Шунингдек, 15 млрд. тенгелик “50 га замонавий иссиқхона мажмуасини қуриш” лойиҳаси амалга оширилади. Ушбу лойиҳани амалга оширишга аэропорт йўналишидан 86 га ер участкаси ажратилди. Иккинчи йўналиш бўйича “Бир майдондан 2-3 марта ҳосил олиш” лойиҳаси йўлга қўйилиб, жорий йил 128та қишлоқ округида 5,2 минг гектарда 1 999та лойиҳа амалга оширилиб, 262,5 минг тонна маҳсулот олинди. Учинчи йўналиш – томорқа ерларини ўзлаштириш йўлга қўйилди. Натижада 286та лойиҳа амалга оширилди, ҳар бир оила 850 минг тенгедан даромад олди. Чунончи, “Еңбек” дастури доирасида янги бизнес-ғояларни амалга ошириш давлат гранти ҳисобидан 105та лойиҳа молиялаштирилди, – деди Ўмирзақ Шўкеев ўз сўзида.\nЖорий йилда 834,4 минг гектарга қишлоқ хўжалиги экинлари экилади. “Бир майдондан йилига 2-3 марта ҳосил олиш” лойиҳаси бўйича 2 760та лойиҳани амалга ошириш, 10,2 минг гектарда сувни тежаш технологиясини жорий қилиб, умумий майдонини 34,3 минг гектарга етказиш режаланган.\nХалқимиз учун тарихий воқеа юз бериш арафасида турибмиз. Элбоши топшириғига кўра, март ойида Туркистон шаҳрида Туркий Давлатлар раҳбарлари Саммитини ўтказиш учун тайёргарлик ишлари бошланди. Туркистон шаҳри туризмини янги йўналишда ривожлантириш сайёҳлар келишига таъсир кўрсатади. Элбоши Нурсултан Назарбаев: “Ҳар бир халқ, ҳар бир мустақил давлат ўзининг маънавий марказини мустаҳкамлаб олиши керак. Қозоғистоннинг маънавий маркази – Туркистон. Бу – Қозоқ элининг маънавий юраги”, – деб таъкидлаганидек, барчани вилоятимиз ва Туркистон шаҳрини қайта жонлантириб, ривожланиши учун ўз ҳиссасини қўшишга чақираман, – деди вилоят ҳокими Ўмирзақ Шўкеев.\nТуркистон минтақасининг ижтимоий-иқтисодий тараққиёти ва сиёсий барқарорлигини таъминлаш ишлари давом этиб, Туркистон шаҳрини ободонлаштиришга бор куч-ғайратимизни сафарбар этамиз, – деди Ўмирзақ Шўкеев.\nТуркистон шаҳрини ривожлантиришда кенг қамровли ишлар амалга оширилмоқда. Шаҳарнинг маъмурий-тадбиркорлик марказида ижтимоий иншоотлар ва уйларга 100 чақирим муҳандислик инфратузилма тортилди. Маънавий-маданий марказда 9та иншоотнинг еттитаси фойдаланишга берилди. 28 гектар майдонда Дендробоғ қурилиши ва 9 гектар ҳудудда истироҳат боғининг қошида сунъий кўл яратилиши бошланди.\nВилоят ҳокимининг матбуот хизмати, 2021-02-20, 05:24 70\nБунёдкорлик ишлари авжида 121


Каримов кимга ишонади ва кимдан қўрқади? « Ўзбекистон Халқ Ҳаракати\nКаримов кимга ишонади ва кимдан қўрқади?\n24 April 2013 - 7:14\nМаълумингизким, 2005 йил “Андижон воқеалари”дан сўнг И.Каримов Америкадан юз ўгириб, Европа мамлакатларидан қўрқиб, Россиянинг “бағри”га ўзини отган эди. Бугун эса Россиядан воз кечиб, Американинг, “қўйнига” кириб олди. Шу десангиз, “беозор” мушугимиз анча муғомбир бўлиб чиқди. Унинг олий мақсади биргина қорин ғами эмас экан. Балки ким унинг ҳамёнини тўйғазса, ўшанинг “овунчоғи” бўлиб қолди. Қозоғистон, Тожикистон, Туркманистон, Қирғизистон Республикалари Каримов билан хисоблашмоқдалар. Энди шу ўринда савол туғилади. “Ўзбекистон келажаги буюк ”, деб аталмиш давлат олдида бу давлатлар ким бўпти? “Ўзбекистон ўзига хос ва ўзига мос давлат бўлса”. Унинг ички ишига ҳеч бир давлат аралашолмайди. Чунки диктатурадан–монархияга олиб бориладиган ягона йўл ўша, И.Каримов томонидан ишлаб-чиқилган “ўзбек модель”дир. Бу “йўл”да Ўзбекистон билан Америка ва Россия давлатлари ҳисоб-китоб қила оладилар. Қолган давлатларни Каримов хукумати бир тийинга ҳам олмайди. Ҳатто-ки Ўзбекистон ОАВ дунёга жар солмоқдалар. Яъни, “Ўзбекистон яқин келажакда 8 та кучли давлатларнинг бирига айланади”, демоқдалар. Бу нима дегани? “Осмондаги юлдузни ҳам ракетасиз уруб тушуриш мумкин”. Ҳали ҳеч бир давлат тарихда бундай “тез” тараққиёт йўлини кесиб ўтган эмас…\nКуни-кеча И. Каримов Россияда бориб қайтди. Унинг Россияда бўлганлиги ҳақида ОАВ ҳеч бир жойда ёритмадилар. Хатто-ки, “Ўзбекистон келажаги буюк давлат”, деб аталмиш жамиятнинг “маддоҳ”лари ҳам жим-житлар. Наҳотки шундай “буюк давлат” тўғрисида маълумот бериш “махфий” бўлса? Бу ҳам майлига. Россия ва Ўзбекистон президентлари олиб борган музокаралар “ёпиқ эшик”лар ортида ўтқазилганига нима дейсиз? Бундан шундай хулоса қилиш мумкинки, Россия давлати Ўзбекистонга ўзининг “одами”ни қўйиш ва келажакда у билан ҳисоб-китоб қилишни истамоқда. Россиянинг ягона одами бу- Шавкат Мирзиёев. Чунки Шавкат Мирзиеёв И.Каримовнинг “двойниги”. Россиянинг фикрича, Ўзбекистонда фақат ва фақат мана шундай диктаторлар давлат раҳбарлари бўлиши мумкин. Россиянинг чизган “чизиғи”дан чиқмайдиган аллома керак. Мана шундай алломаларидан бири-Шавкат Мирзиёев бўлади.\nРоссия 150 йил давомида Ўрта Осиёга хўжайинлик қилиб келди. У вақтларда очиқчасига талон-тарож қилган бўлса, энди эса “маданий” йўл билан Ўзбекистонни таламоқдалар. Ўзбекистон азалдан чор Россияси учун хом-ашё базаси вазифасини ўтаб келган. Бундан кейин ҳам шу сиёсат давом этади. Бу 100 йилликда Россиядан қутулушнинг ҳеч қандай чораси йўқ. Чунки И.Каримов “мен ўзбек миллатиданман” деган фуқарони оёқ-қўлини ипсиз боғлаб, унинг бурнидан нуқталаб, Россиянинг “қўли”га тутқазиб берди. Шундай экан, Россия ҳеч қачон Ўзбекистонда демократия ўрнатилишини истамайди. У демократияга тиш-тирноғи билан қарши чиқади. Чунки чор Россиясининг мақсадига эришишининг бирдан-бир йўли фақат ва фақат Ўрта Осиё ҳалқларини эзиш ва уларнинг бойликларига эгаллик қилиш бўлган. Бугунги кунга келиб, Россиянинг Ўзбекистонга нисбатан сиёсати ҳали ҳам ўзгаргани йўқ. Гарчи Ўзбекистон мустақил давлат бўлса-да, у пост советлар давридаги мустамлака давлати сифатида кўрилади. Чунки Ўзбекистон ўзини-ўзи бошқаролмайди. Ҳарбий ва иқтисодий жиҳатдан ночор мамлакатга айланиб қолган. “Ўзбекистон ҳалқига, бир парча нон керак холос. Уларнинг “кураши” мана шундан иборатдир”, деган фикр Россияда ҳамон мавжуд. Жаноби И.Каримов ҳалқнинг мана шундай холатга олиб келишига ўзи сабабчидир. Агар Ўзбекистонда диктатура яна шу ҳолатда давом этса, эрта-индин Ўзбекистон Россиянинг ҳақиқий қулига айланади. Энг ачинарлиси эса, Ўзбекистонда яшаётган фуқароларимиз сиёсий жиҳатдан манқурт ҳолатга келиб қолганлигидир. Россиянинг Ўзбекистонга нисбатан олиб бораётган сиёсатини бугунлик кунда ўз кўзимиз билан кўриб турубмиз. Кеча бизнинг ҳалқимизни бир бурда нонга зор қилган бўлсалар, бугун эса ўзбекларни ёппасига қул қилиб ишлатмоқдалар. Эртага эса бу ўзбек ҳалқининг нима бўлишини ва тақдири нима кечишини, Ягона Аллоҳ билади!!!\nБиздан 10-15 минг километр узоқликда жойлашган, Америкадан нимани кутишимиз мумкин? Дунёнинг бир четида турган демократик давлат Америка Ўзбекистон учун нима иш қилиши ҳам мумкин? Американинг Ўзбекистондан фойда олаётган томони шуки, унинг бирдан-бир мақсади Афғонистонни яқин келажакда иқтисодий ва ночор давлатлигини била туруб, бечора афғон ҳалқининг бутун бир эркинлигини ўз қўлига олиш. Шундан кейин Американинг олдида турган бирдан-бир вазифа Ўрта Осиёда ўзининг таъсирини ўтқазиш. Чунки шу орқали бир вақтлар Амур Темур асос солган Мовауннаҳр ва Ҳуросон давлатларига эга чиқиш. Агар тарихга эътибор берган бўлсангиз Афғонистонни эгаллаш учун Буюк Британия 100 йил курашди. Ундан кейин эса собиқ Совет Иттифоқи 10-15 йил. Бугун эса, Америка! Бироқ бечора, ночор бўлиб қолган афғон ҳалқи ўзининг эрки ва ҳурлигини қўлдан берган эмас. Ўзининг юртини ва келажагини ўйлаб, қўлига қурол олиб курашиб келмоқда. Афғонистонга ўзгалар бостириб кирсаларр ҳам афғонлар ўз ватанини қўлдан бой бермаслик учун тиш-тирноғи билан курашмоқдалар….\nЎзини дунёда демократияси маркази деб, атаган Американинг битта мақсади бор. У ҳам бўлса ер юзига “ҳукмрон”лик қилиш. Ер юзидаги давлатларни бўйсиндириш. Юқоридан туриб, назорат қилиш. Яъни, Якка “Худо”ликка даъво қилиш. Америка ўзга давлатлардан ундириб олган бойликлар эвазига, “фақат ва фақат Америка учун ва унинг келажаги учун хизмат қилиши шарт” деган фикрни олдинга суриб келмоқда. Агар эътибор бераётган бўлсангиз, Америка Ўзбекистонга ўз “она тили”ни “синдириб” келажакда, “американец” деган “миллат”ни Ўзбекистонда пайдо қилиш ҳаракатида. Унда биз яқин келажакда ўзимизнинг она тилимиздан айрилиб қолишимиз ҳеч гап эмас. Яқин келажакда биз ўзбеклар ўзлигимиздан кечиб, “туркий-американиц” деган миллат ҳосил бўлиши ҳам ҳеч гап эмас…\nАмерика учун “транзит” йўлини очиб берган Каримов ҳукумати Афғонистондаги ҳалқнинг норозилигига катта сабабчи бўлди. Чунки Афғонистон ҳукуматининг тепасига келишга урунаётган “Толибонлар” гуруҳи Ўзбекистоннинг бу ҳизматларини ҳеч қачон унутмайди. Афғонистондаги қирғинбаротларда Ўзбекистоннинг катта ҳиссаси бор. Ислом Каримов бу сиёсати билан катта хатога йўл қўйди. Бу хато туфайли яқин келажакда Ўрта Осиё ҳалқлари учун катта таҳдид борлигини ҳеч қачон унутмаслигимиз керак…\nЎзбекистон билан Американинг ўртасида дипломатик сиёсат ўрнатилганига ҳам 20 йил тўлди. Аммо Америка шу йиллар давомида Ўзбекистон учун деярли бирон-бир иш қилган эмас. Америка 20 йил давомида бор-йўғи битта корхонога асос солди холос. У ҳам бўлса “GM Uzbekistan”. Мана Сизга Американинг Ўзбекистонга нисбатан “сиёсати”…\nБугун Американинг Ўзбекистонда ўз “одами” бор. Бу инсон америкапараст Рустам Азимовдир. Ислом Каримов Ўзбекистон телевиденияси орқали чиқиш қилиб, “эртага бизнинг жойимизга ёшлар келади” деб “ёшлар”га урғу бераётгани шахс Рустам Азимовдир. Ўзбекистон президентлигига яна битта талабгор ҳам бор. Бу- Гулнора Каримова (Гугушахон). Агар Гулнора Каримова, Ўзбекистонда давлат тепасига келса, унда Ўзбекистонни диктатурадан тўғри монархияга алмаштиради. Ислом Каримовнинг асосий мақсади эса тез кунларда қизи Гулнорага тинчгина тахтни топшириш. Аммо….лекини ҳам бор. Каримов учун энг катта хафв бу Мухаммад Солиҳдир. Каримов ҳукумати мана шу уюшган ва бирлашаётган муҳолифатдан жуда ҳам қўрқади. Агар Муҳаммад Солиҳ давлат теппасига келса, Ўзбекистонда ҳақиқий адолатли жамият ўрнатилади. Диктатура тугайди. Коммунистларга бутунлай барҳам берилади. Каримов ва унинг атрофида юрган барча “клан”ларнинг кирдикорлари очилади ўшанда, Инша Оллоҳ! Албатта ўзбек ҳалқи бу ҳақиқатнинг тагига етажакдир. Шу кунлар ва вақтлар Худо ҳоҳласа, келади.


АПЛда март ойининг энг яхшилари аниқланди - Darakchi\nАПЛда март ойининг энг яхшилари аниқланди\nСПОРТ 01.04.2017, 10:00\nАнглия Премьер-лигаси март ойининг энг яхши мураббийи ва футболчисини аниқлади.\n“Борнмут” жамоаси бош мураббийи Эдди Хау АПЛда март ойининг энг яхши мураббийи деб топилди. Эдди Хау жамоаси март ойида бирор марта ҳам мағлубиятга учрамади. Жамоа “Вест Хэм” (3:2) ва “Суонси”ни (2:0) мағлуб этди. “Манчестер Юнайтед” билан эса сафарда 1:1 ҳисобида дуранг ўйнади.\n“Эвертон” жамоаси ҳужумчиси Ромелу Лукаку Англия Премьер-лигасининг март ойидаги энг яхши футболчиси деб топилди. Бельгиялик футболчи “Тоттенхэм”га қарши (2:3) ўйинда битта, “Халл Сити”га қарши (4:0) беллашувда 2 та гол урди. Шунингдек, у “Вест Бромвич”га қарши (3:0) учрашувда голли узатмага муаллифлик қилди.


Россиялик дизайнерлар шаҳар мини-автомобилини тақдим этишди\n13:46 / 20.05.2016\nРоссиянинг Mirrowcars дизайнерлик компанияси юк билан бирга 4 нафар кишини олиб юришга мўлжалланган янги шаҳар мини-автомобили ғоясини тақдим этди.\nProvocator ситикари кузовини қайта ишланган полимердан тайёрлаш тавсия этилмоқда. Машина узунлиги бўйича эса Smart ForTwo моделидан ошмайди. Мини-автонинг ўлчовлари қуйидагича: узунлик - 269.5 см, ойналарсиз кенглиги - 198 см, салондаги шифтнинг баландлиги - 180 см.\nЙўловчиларни қулай ва тиқилинч бўлмаган ҳолда жойлашиши учун авиацион принципидаги салон режаси таклиф қилинган бўлиб, унда ўриндиқлар ўтиш йўлагидан икки четда жойлашган. Салонга фақатгина орқа томондаги тўлиқ очилувчи эшикдан кирилади. Ён томонда ҳам эшиклар мавжуд бўлиб, бироқ улардан фақат авария ҳолатида машинадан эвакуация қилишда фойдаланилади.\nMirrow Provocator’га 1,5 литр ҳажмдаги уч цилиндрли дизель мотори ёки турбо бензинини ўрнатиш режалаштирилган. Бу эса 8,7 сониядан кам бўлмаган вақт ичида 0 дан 100 км/соатгача бўлган тезланишни таъминлаб бера олади.\nШунингдек, ситикарнинг гибрид ва электрон талқинларини ҳам яратиш кўзда тутилган. Ҳаракатланишнинг максималь тезлиги 140 км/соат кўрсаткичи билан чекланган бўлади. Мазкур мини-автомобилдан шахсий машина ёки ташкилотлар учун пуллик трансфер хизмати сифатида фойдаланиш мумкин. Янги ихтиронинг чакана нархи - 3500- 4500 евро атрофида.


Қозоғистон диний экстремизм билан қонунчиликни ўзгартириб курашмоқчи - BBC News O'zbek\nҚозоғистон диний экстремизм билан қонунчиликни ўзгартириб курашмоқчи\nImage caption Сурияда бир неча юз қозоғистонлик жанг қилиши айтилади\nНурсултон Назарбоев мамлакатда диний экстремизм муаммоларини бартараф этиш учун қонунчиликни ўзгартиришга топшириқ берган. Инсон ҳақлари фаоллари ҳукумат диний экстремизм билан курашиш баҳонасида диндорларнинг ҳуқуқларини поймол қилаётганини айтади.\nПрезидент Дин ва фуқаролик жамияти ишлари вазири Нурлан Ермекбаев билан учрашган.\nҚозоғистон Президенти матбуот хизматининг хабар беришича, Назарбоев учрашув давомида дин ва диний ташкилотлар борасида олиб борилаётган давлат сиёсатига урғу берган.\n"Мамлакатимизда барча диний бирлашмаларнинг фаолият юритиши учун ҳамма шароит яратилган, диний эътиқод эркинлиги кафолатланган. Бу соҳада хотиржамликни сақлашимиз керак. Шу билан бирга диний экстремизм масалаларини ҳал қилишимиз лозим, қонунчиликни қайта кўриб чиқиш керак. Вазирлик олдида катта ишлар турибди", - деган Нурсултон Назарбоев.\nҚозоғистон раҳбари диний соҳадаги мураккаб ҳолатга эътибор қаратиб, бу борада яқинда ташкил этилган вазирлик ролини алоҳида қайд этган.\n"Олдин бизда бунақа вазирлик йўқ эди. Диний жамоатчилик, нодавлат сектор ва ёшлар ташкилотлари билан ишни йўлга қўйишда давом этиш керак", - деган у.\nДин ва фуқаролик жамияти вазири Нурлан Ермекбаев ўзи бошқараётган соҳада ҳолат барқарор эканлигини айтган.\nПрезидент матбуот хизмати хабарида айтилишича, учрашув сўнггида Президент Назарбоев вазирга бир қатор аниқ топшириқлар берган. Қандай топшириқлар берилгани борасида ҳеч нарса дейилмаган.\nНазарбоев диний экстремизм билан боғлиқ муаммоларни бартараф этиш учун қонунчиликка қандай ўзгартиришлар киритишни назарда тутгани маълум эмас.\nЭътиқод эркинлигини чеклаш эвазига экстремизм билан курашиляптими?\nҚозоғистонда сўнгги йилларда ўзини диний ташкилотларга алоқадорликда эканлигини айтган шахслар томонидан қўпорувчилик ҳаракатлари содир этилган.\n2016 йилнинг ёзида мамлакат ғарди Оқтўба ва собиқ пойтахт Олма отада бўлган отишмалар натижасида 19 киши ҳалок бўлган.\nҲукумат ҳужум уюштирганларни ноанъанавий радикал диний оқим тарафдорлари эканлигини айтган.\nМамлакат диний экстремизм билан жиддий курашишга киришганлиги айтилади. Президент Назарбоев бир неча йил ҳукуматни бошқарган Бош вазир Карим Масимовни махсус хизматлар соҳасида тартиб ўрнатиш учун Миллий хавфсизлик қўмитасига раҳбар қилиб тайинлади.\nИнсон ҳуқуқлари ҳимоячилари ҳукумат диний экстремизм билан курашиш баҳонасида экстремизмга алоқаси бўлмаган ва дунёқарашлари Мусулмонлар диний идорасига мос келмайдиган диндорлар таъқибга олинаётганини таъкидлайди.\nМамлакат ўрта ва ўрта махсус ўқув юртларида мусулмон қизларнинг ҳижоб ўрашига киритилган тақиқ мана шундай чоралардан бири сифатида кўрсатилади.\nДиндорлар мамлакат ҳибсхоналарида қийноқларга тутилишини айтишади.\nЯқинда Саудия Арабистонидан Қозоғистонга қайтарилган ўзбек миллатига мансуб Жанубий Қозоғистон вилоятидан бўлган диний уламо Абдухалил Абдужаббаров қамоқхоналарда қийноққа тутилиши мумкинлигини айтганди.\nТуркиядан бошпана сўраган қочқин Қозоғистонга қайтарилди


Сурхондарё вилояти - Sizdan Telegram\n02 июл 2022, Тошкент вақти: 17:17\nСУРХОНДАРЁ – “Бетон устун ўрнатиб, электр симларини янгилашларини кутяпмиз...”\nБАНДИХОН. “Сурхондарё вилояти Бандихон тумани Сарой маҳалласидан мурожаат қиляпмиз. Маҳалламиз “Обод маҳалла” дастурига киритилган. Маҳалламиздаги яроқсиз ҳолга келган симёғочларни алиштириш масаласида электр корхонасига мурожаат қилганмиз, лекин натижа бўлмади. Бир шамол бўлса, симлар узилиб кетади. Бетон устун ўрнатиб, электр симларини янгилашларини кутяпмиз...”\n(Бу хабар STга 28 октябрь куни келган)\nСУРХОНДАРЁ: “Ҳудудимизда тозаликка эътибор берилмаяпти”\nТЕРМИЗ. “Сурхондарё вилояти Термиз шаҳри Мажнунтол маҳалласи Фурқат кўчасида яшайман. 16 йил Россияда ишлагач, шаҳардан уй олишга қарор қилдим. Аммо хато ердан уй олиб қўйганга ўхшайман. Ҳудудимизда тозаликка эътибор берилмаяпти. Ён қўшнимиз деярли ҳар куни ичиб, кўчада бақир-чақир қилади, сўкинади. Яна бир неча муштумзўр қўшнилар бор. Уйимни сотмоқчиман, аммо ҳали харидор чиқмаяпти. Тозалик ва тартиб бўлса, мен ҳам уйни сотармидим!\nБир неча ой олдин кўчаларимизга асфальт тўка бошлашди, аммо иш чала қолиб кетди. Бизнинг ҳудудда ҳам тозалик, санитария қоидаларига риоя этилиши, маҳалладошларимиз ҳам бошқаларга ибрат бўлишини истаб қоламан”.\n(Бу хабар STга 13 сентября куни келган)\nCУРХОНДАРЁ: “Ток қуввати пастлигидан маиший техника жиҳозларини ҳам ишлата олмаяпмиз”\n“Сурхондарёдан мурожаат қиляпмиз. Электр таъминоти муаммолари бўйича бир неча маротаба Ангор ТЭТК, Музработ ТЭТК ва вилоят ҲЭТКларига мурожаат қилдик, лекин натижа йўқ. Биз истиқомат қилаётган ҳудуддаги энг яқин трансформатор биздан 1,4 км узоқликда. У трансформатор ҳам ачинарли аҳволда. Ундан ҳозирда 150 га яқин хўжалик фойдаланмоқда. Ток қуввати 150-160 вольт, 220 вольтда ишловчи маиший техника воситаларини ишлатиб бўлмайди. Вилоят ҳудудий электр тармоқлари корхонаси муҳтарам Президентимизнинг соҳага доир қарор ва фармонларини қачон амалга оширади?”\n(Бу хабар STга 13 август куни келган)\nСУРХОНДАРЁ: “Идораларда фуқаролар соатлаб қолиб кетмоқда. Сабаб – чироқ ўчиши...”\nАНГОР. “Сурхондарё вилояти Ангор туманидан такрор мурожаат йўллаяпмиз. Давлат хизматлари марказида, солиқ ва почта бўлимида кўпинча навбатлар кузатилмоқда. Сабабини суриштирсак, туман электр корхонаси айбдор эканин айтишди. Электр энергияси огоҳлантиришсиз узиб қўйилиши натижасида фуқароларга хизмат кўрсатиш имконсиз бўлиб қолмоқда экан. Кўплаб юртдошларимиз сарсон бўлиб юрибди. Электр тармоқлари корхонасини кимдир назорат қиладими?”\n(Бу хабар STга 10 август куни келган)\n"Ҳамма сувни кластер олиб қўйяпти. Экинларимиз қуриб кетяпти"\n“Сурхондарё вилояти Қизириқ тумани Зарбдор махалласидан мурожаат қиляпмиз. Ёнимиздан канал ўтган, лекин ҳамма сувни кластер олиб қўйяпти. Экинларимиз қуриб кетяпти. Миробдан сўрасак, ҳокимга бор дейди. Президентимиз аҳолига ер беринглар деяптилар. Лекин сув бўлмаса қандай қилиб ҳосил оламиз? Илгари помидор, сабзи сотардик, ҳозирги кунда ўзимиз сотиб олиб еймиз. Сув таъминотини яхшилашларини сўраймиз”.\n(Бу хабар STга 21 июнь куни келган)\nСУРХОНДАРЁ: "ST’да мурожаатимиз чиққач, кўчамизга номига тош тўкиб кетишди. Йўлни таъмирлаб беришсин”\nCурхондарё вилояти Қизириқ тумани Зарбдор маҳалласи\nҚИЗИРИҚ. “Cурхондарё вилояти Қизириқ тумани Зарбдор маҳалласи Алибойхон кўчасидан ёзяпмиз. ST’да йўл бўйича мурожаатимиз чиққач, кўчамизга номига тош тўкиб кетишди. Илтимос, йўлни ростакамига таъмирлаб беришсин”.


“Tashkent City”да қуриладиган энг баланд бино лойиҳасига нега ўзгартириш киритилди?(Фото) - Халқ сўзи\n15:07 29 Август 2019 Жамият\nГап шундаки, дастлаб Ўзбекистондаги биринчи осмонўпар бинонинг баландлиги 215 метрдан ошиши айтилган эди. Аммо қурилиш ишлари олиб бориладиган бир ярим гектар майдондаги ер қатлами, тупроқ таҳлили, шунингдек, бошқа синовлар натижаси бинони янада баланд қилиб тиклашга ундади. Яъни унга яна 51,5 метр қўшилиб, 266,5 метрга етказишга қарор қилинди.\nЗамонавий мажмуага “Nest One” номи берилди. 51 қаватли улкан иншоотдан “люкс” таснифига кирувчи 746 та хонадон ўрин олади.\n— “Nest One” нафақат ўзининг маҳобати, балки беш юлдузли меҳмонхоналар даражасидаги қулайликлари билан ҳам аҳолини мамнун қила олади, — дейди «Murаd Buildings» компанияси раҳбари Мурод Назаров. — Иншоот замонавий меъморий ечимларга эга бўлиб, бу ерда яшовчилар уйдан ташқарига чиқишга деярли эҳтиёж сезишмайди. Меҳмонларни кутиб олиш учун муҳташам ресторанлар, бизнес мулоқотлар учун конференция заллари, спорт мажмуалари, қўйингки, бугунги тезкор ҳаёт учун зарур барча шароит муҳайё этилади. Бу каби қулайликлардан бир хонали уй сотиб олганлар ҳам бемалол фойдаланишлари мумкин.\nДастлабки ҳисоб-китобларга кўра, лойиҳанинг умумий қиймати 150 миллион АҚШ долларига тенг. Бироқ ҳали хонадонларнинг баҳоси эълон қилингани йўқ. Инвесторларнинг айтишича, бу ҳақда шу йилнинг 15 сентябрида аниқ маълумотлар тақдим этилади. Чунки ўша куни хонадонлар савдоси бошланади.\nКўпчиликни улкан мажмуанинг мустаҳкамлиги, айниқса, зилзилага қанчалик бардошли бўлиши қизиқтираётгани бор гап. Хўш, бинонинг хавфсизлиги қай даражада таъминланади?\n— Ер силкинишига бардошлилик синовлари Туркияда ўтказилди ва бино 9 баллик зилзилага дош беришига ишонч ҳосил қилдик, — дейди «Ozguven Architecture» архитектура бюроси директори Озгюр Онур Озгювен. — Бундан ташқари, баланд биноларга жиддий хавф туғдирадиган шамолга қарши синовлар ҳам ўтказилди. У Германияда олиб борилди. Шунингдек, қурилишда ҳар бир жиҳатга алоҳида эътибор қратилмоқда. Масалан, пойдевор ўта мустаҳкам бўлиши учун “Barret” тизими қўлланилди. “М800” маркали бетондан фойданишга қарор қилдик ва бунинг учун 4 миллион АҚШ доллари имқдорида инвестиция киритилиб, Тошкент атрофида махсус бетон заводи қурилмоқда. Хуллас, биз бунёд этадиган бино барча хавфсизлик талабларига тўлиқ жавоб беради.\n“Tashkent City” халқаро ишбилармонлик марказининг кўрки ва зийнатига айланадиган “Nest One” мажмуаси 2021 йилда фойдаланишга топширилиши мўлжалланмоқда.


Ғазода Исроил ҳужумлари натижасида ўлганлар 230 нафардан ошди | Qalampir.uz\nҒазода Исроил ҳужумлари натижасида ўлганлар 230 нафардан ошди\nОлам\t20 Май 18:17 2980\nИсроил армиясининг жорий йил 10 май кунидан бери Ғазо секторига уюштираётган ракета ҳужумлари натижасида ҳалок бўлганлар сони 230 нафарга етди. Бу ҳақда РИА Новости Фаластин Соғлиқни сақлаш вазирлигига таяниб хабар берди.\nВазирликнинг хабар қилишича, қурбонлар орасида ўнлаб болалар ва аёллар бор. Ачинарлиси шуки, ҳалок бўлганларнинг аксарияти 65 ёшга етмаганлардир.\n“Можаро авж олган даврдан бошлаб Исроилнинг Ғазо секторига уюштирган ҳаво ҳужумларида ҳалок бўлган фаластинликларнинг умумий сони 230 нафарга етди. Шулардан 65 нафари болалар ва 39 нафари аёллардир. Бундан ташқари, 1710 киши жароҳат олди”, дейилади вазирлик хабарида.\nМожаро бошланганидан бери Фаластин томонидан Исроил ҳудудига 4070 та ракета учирилган. Уларнинг катта қисмини Исроилнинг “Темир гумбаз” ҳаво ҳужумидан мудофаа тизими ерга тушмасдан зарарсизлантирган.\nШунга қарамай, қарши томонда ҳам йўқотишлар йўқ эмас. Сўнгги маълумотларга кўра, Исроилда 12 киши ҳалок бўлган, 50 дан ортиқ одам жиддий жароҳат олган.\nИсроил судининг биргина қарори ва масжидга қилинган ҳужум шундай шиддатли ҳарбий ҳаракатларни келтириб чиқарди. Оқибатда эса Ғазо секторида яшовчи 230 фаластинлик ҳалок бўлди, 1710 дан ортиқ одам жароҳат олди.\n26 Ноябрь 13:02 42640\n26 Ноябрь 11:11 33251\n25 Ноябрь 20:25 29902\n24 Ноябрь 10:03 29622\n25 Ноябрь 08:20 29437


АҚШ ҳарбийлари Фаллужа шаҳридаги уйларнинг ярми жанггарилардан тозаланганини маълум қилди.\n01 март 2021, Тошкент вақти: 00:46\nноябр 26, 2004\nАйтилишича, мазкур операцияда яна икки АҚШ аскари ҳалок бўлган.\nФаллужа ҳужуми уч ҳафта олдин бошланган эди. Ҳозир асосий жанглар якунланган, лекин шаҳарнинг баъзи қисмларида ҳали ҳам тўқнашувлар давом этмоқда.\nАҚШ ҳарбийлари январ ойидаги сайловларгача шаҳарни жанггарилардан озод қилишга ваъда бермоқда.\nИроқдан олинган яна бир хабарга кўра, Мосул шаҳрида жанггарилар гуруҳи етакчиси Абу Мусаб Ал Зарқавининг ўринбосари қўлга олинган.\nСаудия телеканаллари Ар Риёд осмонида портлаш юз бергани тўғрисидаги видеони эфирга узатди. Таҳлиличларга кўра, ракеталар АҚШнинг Patriot ҳаводан мудофаа тизими ёрдамида уриб туширилган.\nВилоятдаги мутсақил радиолардан бирининг муҳаррири бўлган Бисмиллоҳ Одил Аймоқ 1 январь куни толиблар томонидан ўлдириб кетилганди.\nПутин полицияга бўйсунмаганлик учун жарима миқдорини оширишга оид қонунни имзолади\nНавальний ҳимояси учун акцияга чиққан намойишчи қиз полициячилар томонидан тутиб кетилмоқда, Москва, 2021 йил 31 январи\nРоссия президенти Владимир Путин оммавий тадбирлар уюштириш тартибини бузганлик, полиция ходимларига бўйсунмаганлик ҳамда хориж агенти ҳисобланмиш ноҳукумат ташкилотлари ва жисмоний шахслар ишига оид маълумотни ёйинлашда маркировка берилмагани учун жарима миқдорини ошириш тўғрисидаги қонунларни имзолади.\nМитинглар ташкил этиш чоғидаги молиявий қонунбузарликлар учун эндиликда фуқаролар 10 минг рублдан 20 минг рублгача, мансабдор шахслар 20 минг рублдан 40 минг рублгача, юридик шахслар эса 70 минг рублдан 200 минг рублгача жаримага тортилиши мумкин (шу кундаги курс бўйича 1 АҚШ доллари 74 рублга тенг). Полиция ходимларига бўйсунмаганлар, янги қонунга мувофиқ, 4 минг рублгача жарима тўлашлари ёки 120 соатгача ҳибс этилишлари мумкин. Маъмурий ҳибснинг максимал муддати аввалгидек (15 сутка) қолган.\nХориж агенти ҳисобланмиш ноҳукумат ташкилотлари ва жисмоний шахслар ҳақидаги маълумотларни уларнинг мақомини зикр этмай ёйинлаган оммавий ахборот воситаларига 50 минг рублгача жарима солинади. Хорижий агент ҳисобланмиш ноҳукумат ташкилоти ўз мақомини қайд этмай материал ишлаб чиқарган тақдирда мансабдор шахслар 100 минг рублдан 300 минг рублгача, юридик шахслар эса 300 минг рублдан 500 минг рублгача жаримага тортилади.


ПАХТА ТЕРИМИГА ЎЗГАЧА ЁНДАШУВ — “Qoraqalpog'iston tongi” gazetasi\nПАХТА ТЕРИМИГА ЎЗГАЧА ЁНДАШУВ\nКуз мавсуми бошланиши билан қишлоқ хўжалигида етиштирилган ҳосилни йиғиб-териб олиш ишларига киришилади. Айни кунларда республикамиз фермерлари ҳам пахта ҳосилини йиғиб-териб олишга киришмоқда. Жорий йилда пахта йиғим-терими мавсуми мутлақо янгича ёндашув асосида ташкил этилмоқда. Эътиборли жиҳати шундаки, ҳеч ким мажбурий тарзда пахта теримига чиқарилмайди.\nЖорий йил 30 август куни Вазирлар Маҳкамасининг «2018 йил пахта хом ашёсини йиғиб-териб олиш ишларини уюшқоқлик билан ташкил этиш чора-тадбирлари тўғрисида»ги қарори қабул қилинди. Мазкур қарорда олдинлари шаклланган пахта терими тизимидан бутунлай бошқача талаблар қўйилган.\nЖорий йилда қўлда терилган бир килограмм пахта учун уч босқичда пул тўланади. Биринчи босқичда — фермер контрактация шартномаси мажбуриятининг 60 фоизини бажаргунича пахтанинг бир килограммига 650 сўмдан, иккинчи босқичда — 60 фоиздан 80 фоизгача 850 сўмдан, учинчи босқичда — мажбурияти 80 фоиздан ошганда бир килограмм пахта учун 1000 сўмдан меҳнат ҳақи тўланади. Бу пуллардан бюджетдан ташқари пенсия жамғармасига суғурта тўламлари ушланмайди.\nТегишли органлар томонидан теримчиларга меҳнат ҳақлари мазкур қарорда белгиланган тариф ставкаларидан келиб чиққан ҳолда ҳар беш кунда, зарурат бўлганда ҳар куни тўлаш ташкил қилинади.\nПахта йиғим-терими мавсумида ихтиёрий равишда таркибида 80-100 нафар кишигача бўлган теримчилар отрядлари тузилади. Ўзбекистон Республикаси Вазирлар Маҳкамасининг 10 сентябрь кунги баённомаси билан тасдиқланган «2018 йилги пахта ҳосилини нест-нобуд қилмасдан уюшқоқлик билан йиғиштириб олишни ташкил қилиш бўйича ВАҚТИНЧАЛИК ТАРТИБИ»га мувофиқ, ҳар бир теримчилар отряди жамоасининг йиғилиши бўлиб ўтади. Ўша йиғилишда теримчилар ўзларига отряд раҳбарини сайлайди. Йиғилишнинг баённомаси тузилиб, унинг қарори билан отряд раҳбарига теримчилар отряди номидан фермер хўжалиги ёки уларнинг вакиллари билан меҳнат ҳақи эвазига хизмат кўрсатиш шартномасини тузиш ваколати берилади. Отряд раҳбари тумандаги Фермер, деҳқон-хўжаликлари, томорқа ер эгалари Кенгаши билан «Ҳақ эвазига хизмат кўрсатиш шартномаси”ни тузади. Отряд раҳбари хўжалик раҳбарлари билан биргаликда териладиган пахта майдонларини ҳисоблаб, пахтанинг очилишига қараб, териладиган майдонларнинг дислокациясини ишлаб чиқади. У иссиқ овқат, озиқ-овқат билан таъминлашни ташкил қилади, назорат қилади. Шу билан бирга, ҳар куни терилган пахтани ҳисоб-китоб қилади, фермер вакили билан пахта пунктига бирга боради.\nОтряд раҳбарларига Ўзбекистон Республикаси Бандлик ва меҳнат муносабатлари вазирлиги ҳузуридаги Жамоат ишлари жамғармаси маблағлари ҳисобидан меҳнат ҳақи тўланади. Отряд раҳбарлари терилган пахта миқдоридан келиб чиққан ҳолда, меҳнат ҳақини ошириб бориш асосида рағбатлантирилади.\nФермер хўжалигининг давлат эҳтиёжи учун контрактация шартномаларида белгиланган миқдордан ортиқча топширган пахтаси учун сотиб олиш баҳоларига 15 фоиз миқдорида устама тўланади.\nЎзбекистон Республикаси Бош прокуратураси ҳузуридаги Агросаноат комплекси ва озиқ-овқат хавфсизлиги таъминланиши устидан назорат инспекцияси Ўзбекистон фермер, деҳқон хўжаликлари ва томорқа ер эгалари Кенгаши билан биргаликда пахта тозалаш корхоналари ва пахта-тўқимачилик ишлаб чиқариш ташкилотлари томонидан пахта хом ашёсини қабул қилиш масканларидаги лабораторияларда пахтани қабул қилишда соф (жисмоний) оғирлиги билан кондицион оғирлиги ўртасидаги фарқлар ва чегирмаларнинг адолатли қўлланиши бўйича тизимли назорат ўрнатади.\nЖамғарма, «Ўзпахтасаноат» акционерлик жамияти, пахта-тўқимачилик ишлаб чиқариш ташкилотлари етказиб берилган пахта хом ашёси учун фермер хўжаликлари ва бошқа қишлоқ хўжалик корхоналари билан жорий йилнинг 31 декабригача тўлиқ ҳисоб-китоб қилиши керак. Пахта етиштирувчи фермер хўжаликлари билан ҳисоб-китобларнинг тўғри ва ўз вақтида амалга оширилишига ҳамда ажратилган маблағлардан мақсадли фойдаланишига «Ўзпахтасаноат» акционерлик жамияти, «Ўзтўқимачиликсаноат» бирлашмаси ва «Агробанк» АТБ раҳбарларининг шахсий жавобгарлиги белгиланган.\nПахта йиғим-теримига бундай янгича ёндашувнинг белгиланиши ҳеч кимда норозилик кайфиятини уйғотмайди. Аксинча, фуқароларда терим мавсумидан моддий манфаатдор бўлишликни шакллантириб, ихтиёрий тарзда пахта далаларига чиқиш имкониятини оширади. Бу, ўз навбатида «оқ олтин»ни исроф қилмасдан тез фурсатларда сифатли йиғиб-териб олишга ижобий таъсир кўрсатади.\nҚорақалпоғистон Республикаси прокуратурасининг бўлим прокурори.


ЎзА - Муаммолар бартараф этилмоқда\n30.10.2012 14:10 Чоп этиш версияси\nМамлакатимизда аҳолини тоза ичимлик суви билан узлуксиз таъминлашга алоҳида эътибор қаратилмоқда. “Тошвилсувоқова” очиқ акциядорлик жамияти томонидан ҳам бу борада муайян ишлар амалга оширилаётир.\nМазкур жамиятдан олинган маълумотларга қараганда, жорий йилнинг ўтган даврида корхона томонидан жами 24, 63 километр ичимлик суви қувурлари мукаммал, 85, 11 километр узунликдаги қувурлар эса жорий таъмирланган. Беш юздан ортиқ техник, электр жиҳоз ҳамда ускуналар куз-қиш мавсумига шай ҳолатга келтирилган.\nПрезидентимиз Ислом Каримовнинг шу йил 20 июнда қабул қилинган «Республика иқтисодиёти тармоқларини 2012/2013 йиллар куз-қиш даврида барқарор ишлашга тайёрлашни таъминлаш чора-тадбирлари тўғрисида»ги қарори бу борада муҳим дастуриламал бўлмоқда.\nУшбу ҳужжат ижроси доирасида вилоятда тегишли тизим ва сув иншоотларининг ҳолати, мавсумга тайёрлиги текширилмоқда. Янги сув узатиш тармоқлари қурилиб, мавжудлари таъмирланаётир.\nНамунавий лойиҳалар асосида бунёд этилган уй-жойларга сув қувурлари тортилди. Ўн бешга яқин сув миноралари барпо этилиб, эскирган насослар алмаштирилди. Натижада Бекобод, Зангиота, Паркент, Юқоричирчиқ, Ўртачирчиқ, Бўка, Оққўрғон, Бўстонлиқ ва Чиноз каби туманларда жойлашган кўплаб қишлоқларнинг минглаб аҳолиси, мактаблар, шифохоналар ҳамда турли корхоналарни тоза ичимлик суви билан таъминлаш янада яхшиланди.\n“Тошвилсувоқова”га қарашли ВУ-1 туманлараро “Сувоқова” ишлаб чиқариш шўъба корхонаси томонидан куз-қиш мавсумига тайёргарлик кўриш бўйича қатор ишлар бажарилди. Жумладан, йигирмата техник ва электротехник жиҳоз ва ускуналар, бир километр сув тармоқлари мукаммал таъмирланди. Кенг кўламли жорий таъмирлаш ишлари олиб борилди.\nЗангиота ва Янгийўл туманларидаги “Ватан”, “Бобур”, “Тўқимачи” каби маҳаллаларни сув билан таъминлашга хизмат қиладиган, яроқсиз ҳолга келиб қолган минг метрдан ортиқ қувурлар янгиланди. Натижада ушбу ҳудудларда сув таъминоти билан боғлиқ муаммолар бартараф этилди.\nЯнгийўл туманидаги ВУ-1 туманлараро “Сувоқова” корхонасининг Қўйичирчиқда жойлашган иншоотидаги ўнта қудуқдан суткасига олинаётган ўртача 20 минг куб метр ичимлик суви бир неча босқичда тозаланиб, сув тақсимлаш объекти орқали Зангиота ва Янгийўл туманларининг “Ўртаовул”, “Бўзсув”, “Туркистон”, “Халқобод”, “А.Ортиқов” каби қишлоқ фуқаролар йиғинларига ва ушбу ҳудудлардаги таълим муассасалари, корхона ва ташкилотларга етказиб берилмоқда.\n“Ўртаовул” қишлоқ фуқаролар йиғинига қарашли “Файз” маҳалла фуқаролар йиғини раиси Дилором Камолованинг айтишича, бу ерда яшовчи аҳолига ичимлик суви анча вақтдан бери жадвал асосида берилмоқда.\n– Бу масала бўйича бир неча марта тегишли идораларга мурожаат қилдик, натижа бўлмади, – дейди ушбу маҳаллада яшовчи Барно Тешабоева. – Оқибатда сувни ташиб ичишга мажбур бўлмоқдамиз.\nБу муаммолар 15-, 16-, 17-, 18-, 19-кўпқаватли уйларга хизмат кўрсатувчи ва уларни сув билан таъминловчи “Зангиота уй-жой калитли қурилиш” ва ВУ-1 туманлараро “Сувоқова” корхоналари томонидан амалга оширилиши лозим бўлган ишларнинг ортга сурилаётгани боис юзага келгани аниқланди. Агар бу ердаги кўп қаватли уйларнинг ичимлик суви қувурлари, ускуналари ҳамда канализация сувларини ҳайдовчи станциянинг насос ва двигатели янгиланса, сувни жадвал асосида эмас, доимий равишда етказиб бериш имконияти туғилади. Юқори қаватлардаги хонадонларнинг сув қувурлари алмаштирилса, бу муаммо ҳам ўз ечимини топади.\nЮқорида номи келтирилган бу ишларга масъул корхоналар мутасаддилари билан суҳбатлашганимизда, улар мазкур муаммоларни бартараф этиш чора-тадбирлари кўрилаётганини таъкидлади. “Тошвилсувоқова”дан маълум қилишларича, яқин кунларда сув таъминоти билан боғлиқ бу масала ижобий ҳал этилади.\n– Ичимлик суви учун тўловларни вақтида амалга оширмаган бир минг 600 дан ортиқ фуқаро, юздан зиёд корхона ва ташкилот устидан судларга даво аризалари киритилди, – дейди “Тошвилсувоқова” корхонаси юристи Қандилшо Борунов. – Кўрилаётган бундай чора-тадбирлар натижасида 470 миллион сўмдан ортиқ маблағ ундирилди.\nАйни кунларда вилоятнинг шаҳар ва туманларида “Сувоқова” корхоналари вакиллари, маҳаллалар фаоллари ҳамкорлигида аҳоли ўртасида қарздорликни камайтириш, бундай ҳолат юзага келишини олдини олиш бўйича тушунтириш ишлари олиб борилмоқда. Таъкидлаш жоиз, сув таъминоти хизмати учун тўловларни ўз вақтида амалга ошириш ушбу корхоналарнинг самарали ишлашида муҳим омил бўлади.\nБугунги жаҳон молиявий-иқтисодий инқирози давом этаётган шароитда кўплаб мамлакатларда ичимлик суви тақчиллиги рўй бераётгани, унинг нархи тобора ошиб бораётгани ҳақида маълумотлар бор. Шукрки, юртимизда бу борада муаммо йўқ. Шундай бўлса-да, ичимлик сувининг қадрига етишимиз, у учун ҳақни вақтида тўлашга одатланишимиз даркор.\nХонадонимизда бир кун сув бўлмаса, қанчалик ташвишга тушишимиз, кайфиятимиз қандай бузилишини тасаввур қилиб кўрайлик. Шундай экан, сувни тежашга, бу бебаҳо неъматни қадрлашга ўрганайлик. Бу ҳам халқимиз турмуш фаровонлиги ва мамлакатимиз тараққиётига қўшган ҳиссамиз бўлади.


3 Декабрь 2020 17:08\nNUR-SULTAN. Kazinform – Қасим-Жомарт Тоқаев Қозоғистонга Россия Президенти Владимир Путиннинг топшириғига биноан келган Россия Президенти Маъмурияти Раҳбарининг ўринбосари Дмитрий Козакни қабул қилди, деб хабар беради Kazinform Ақордага таяниб.\nУчрашув давомида томонлар Қозоғистон ва Россия ўртасидаги шериклик ва иттифоқчиликнинг долзарб масалаларини муҳокама қилдилар.\nСиёсий, савдо-иқтисодий ва гуманитар ҳамкорликни ҳамда Евроосиё интеграциясини ривожлантиришга, шу жумладан Олий Евроосиё иқтисодий кенгашининг яқинлашиб келаётган йиғилишига алоҳида эътибор қаратилди.\nДавлат раҳбари Россия Федерацияси билан иттифоқчилик муносабатлари кун тартибида кўп қиррали ҳамкорликни мустаҳкамлаш муҳимлигини таъкидлади. Икки мамлакат Президентлари Маъмуриятлари ўртасида ўзаро алоқаларни ва алоқаларни ривожлантириш бўйича келишувга эришилди.\nКалит сўзлар: Қабул, Халқаро алоқалар,


Ҳаж зиёрати нега қиммат? Нега шартлари...\n04.02.2018 08:30 1 3614\nАллоҳ таоло Қуръонда: «Йўлга қодир бўлган одамлар зиммасида Аллоҳ учун байтни ҳаж қилиш (фарзи) бордир», — дейди («Оли Имрон» сураси 97-оят).\nШуни билиб олиш лозимки, намоз, рўза ва закотнинг фарзлигини инкор қилган киши диндан чиққанидек, ҳажнинг фарзлигини инкор қилган киши ҳам диндан чиқади. Демак, «Етим-есирга хайру эҳсон қилсанг, ҳажнинг савобини топасан», «Маҳаллангга сув чиқарсанг, ҳожи бўласан», «Қишлоғингга йўл қуриб берсанг, ҳажга бормасанг ҳам бўлади» деб фатво берувчилар ўзларига, охиратларига эҳтиёт бўлишсин! Уларнинг фатвоси баҳона бўлиб, «Савоб ишни кўп қилиб қўйдик, бизники ҳожиларникидан ҳам зўр экан» деб ҳажга бормай юрган одам ҳам савол-жавобдан эҳтиёт бўлсин!\nЭнди «Ҳаж бир марта, у ёғи риё, у ёғи тижорат» деб ҳожиларни маломат қилиб юрганларга айтар сўзимиз: ҳажнинг миқдори пастдан чегараланган, яъни бир марта ҳаж қилиш фарз. Бу бир марта ҳаж қилган одам бошқа бормасин дегани эмас. Яна борса, ҳеч қанақа риё ҳам эмас, мақтанчоқлик ҳам эмас. Буниси ниятга қараб бўлади. Кейингилари нафл ибодат бўлаверади ва ҳар гал ҳаж савобини топаверади. Биринчи мартада ҳам, кейинги марталарда ҳам инсон ҳажга қандай ниятда, қандай мақсадда кетаяпти? Ҳажга бориш рўйхатига қандай йўллар билан тушиб қолаяпти? Буниси ўша одамнинг иймонига, виждонига ҳавола. Умрида 50 марталаб ҳаж қилган улуғларимиз, ҳар йили ҳаж қилган уламоларимиз бўлган.\nТижоратга келсак, ҳожи ҳаж амалларини қилиб бўлгач, истаганча тижоратини қилаверади. Бу борада унга чеклов ҳам йўқ, ҳеч ким таъна ҳам қилмасин! Зиёратдан кейин тижорат қилиш жоизлиги ҳақида ҳадислар кўп. Аммо ҳажнинг пули ҳалолдан топилган бўлиши, қарздор аввал қарзини узиши, зиммасида кимнингдир омонати бўлса, омонатини бериши шарт. Ранжитганлари бўлса, кечирим сўраши ҳам шарт. Шунингдек, ҳажнинг барча арконларини холис ният билан, ибодатдан чалғимай, хаёлда заррача дунёвий манфаатни кўзламай адо қилиб бўлгандан кейингина тижорат қилиш жоиз.\nҲаж борасида Аллоҳ ёшни чекламайди, тилини, миллатини, мартабасини чекламайди. «Фалон ёшдан катталар бормасин» ёки «Фалон ёшдан кичиклар бормасин» деган қоидаларни илмсиз кишилар тўқиб чиқаришган. Бундан эса баъзи кимсалар талабгорлардан мўмай пул ундириш маысадида фойдаланиб қолади. Исломда йўқ бу чекловлар.\nҲаж зиёрати нархи хусусида\nЗиёрат нархи йилдан йилга ошиб бораяпти. Аслида ниманинг нархи ошмаяпти?\n2018 йилги зиёрат нархининг ошишини Саудия Арабистонида ҳаж хизматларини кўрсатаётган компанияларнинг тарифлари кўтарилиши билан боғлаб изоҳлашмоқда. Макка ва Мадина ҳамда Жидда шаҳарлари орасида қатновчи транспорт, Минода ва Арафот тоғида чодирларнинг хизмат нархлари ошганини айтишмоқда. Қурбонлик учун ҳар бир ҳожидан мажбурий тарзда, виза расмийлаштирилаётгандаёқ 170 доллар олиниши кўзда тутилган (менимча, қурбонликка ярайдиган қўй ўзимизда ҳам бундан кам турмайди).\n«Дастлабки маълумотларга кўра, 2018 йилда ибодатни бажариш нархи 2600 доллардан 3400 долларгача бўлади», — дейди «islamcenter.uz» сайти.\n«Muslim.uz» сайтида 2017 йил 30 декабрь куни берилган мақоланинг сарлавҳасида «Ҳаж ва умра нархи билан боғлиқ маълумотларга аниқлик киритилди» деб ёзилган бўлса-да, у ерда ҳеч қандай рақам айтилмаган.\n«Январь ойида ҳаж ва умра тадбирларини ташкил этиш ва ўтказиш масалалари бўйича жамоатчилик кенгаши йиғилишида зиёратчилар тўлайдиган маблағ муҳокама қилинади ва нархи белгиланади», — деган эди Дин ишлари бўйича қўмитанинг матбуот хизмати. Аммо февраль бошландиямки, 2018 йилги ҳаж зиёратининг аниқ нархини ҳалигача ҳеч ким билмаяпти. Жамоатчилик кенгаши йиғилмадимикан ё нарх борасида бир тўхтамга кела олишмаяптимикан?\nҲаж ва зиёрат нархлари хусусида айрим мулоҳазаларимни билдирмоқчиман\nҲаж зиёратининг нархи баланд бўлишига яна бир сабаб бор: маълумки, самолётлар ҳожиларни Мадинага ташлаб келади ва бир ойдан кейин яна учиб бориб, қайтариб олиб келади. Яъни, ҳожилар бир марта ҳаж қилади, самолётлар икки марта бориб келади. Икки бориб келишнинг харажати, табиийки, ҳожиларнинг гарданида. Ҳаж зиёрати муддатини бир ой қилмасдан, масалан, 12-14 кун қилиб, учувчилар ҳам қайтиб кетмасдан, ҳожилар билан бирга зиёрат қилиб, бирга қайтсалар, зиёрат нархи сезиларли даражада камайган бўлармиди. Аслида «Ҳаж – Арафотдир» деган ҳадиси шарифга кўра ҳажнинг асосий рукни Арафот тоғида туриш. Бунга уч кун шайтонга тош отиш, аввалги ва охирги Каъбатуллоҳ тавофларини ҳам қўшиб ҳисобланса, ҳажни узоғи билан бир ҳафтада адо қилса бўлади. Мадина зиёратига ҳам уч кун ажратилса, 10 кун етади. Албатта, бу менинг фикрим. Ҳожилар «Умримизда бир келдик, бирон ой юрайлик» дейишлари ҳам мумкин. Аммо уч ой юрсангиз ҳам биров сизни уч ой юрган ҳожи демайди.\nЗиёрат нархи ошишига «ҳисса қўшадиган» омиллардан яна бири Дин ишлари бўйича қўмитанинг матбуот хизмати таъкидлаган «Ҳаж мавсумида ўзбекистонлик зиёратчиларга хизмат кўрсатиш учун сафарбар этиладиган ва уларнинг ибодатларини эмин-эркин, тўла-тўкис амалга оширишини таъминлайдиган соҳа мутахассисларидан иборат 230 нафар малакали ишчи гуруҳи, гуруҳ раҳбарлари, тиббиёт гуруҳи, ошпазлар гуруҳидир. Ҳаммасининг харажати ҳожиларнинг ҳисобидан бўлади. Мен бир ой ҳажда юриб, «ибодатларимни эмин-эркин ва тўла-тўкис» амалга оширишимни таъминлайдиган ишчи гуруҳининг бирортасига ишим тушгани йўқ.\nТаклифим: ҳожиларнинг ичидан (бепул юбориладиган алоҳида рўйхатдагилардан эмас!) тил биладиган бир элликбошини ўзлари сайлаб олишса ва ҳар вилоят ҳожилари ўзлари билан биттадан шифокорни олиб кетишса, етарли.\n10-12 кунда қайтиб келадиган қилиб мўлжалланса, ошпазларнинг ҳам кераги йўқ, ҳар қадамда овқат, бунинг устига Саудияда овқатдан арзон нарса йўқ. Қолаверса, ҳожи Маккага маза қилиб еб-ичгани ҳам бормайди.\n«Зиёратчилар нафақат меҳмонхоналарда, балки Мино, Муздалифа, Арафот водийларида ҳам уч маҳал иссиқ овқат, 24 соат иссиқ чой ва тиббий хизмат билан таъминланадилар. Бу хизматлар қўпгина бошқа давлатлар зиёратчиларига кўрсатилмайди» деган гаплар унчалик тўғри эмас. Бошқа мамлакат ҳожилари биздан нон, чой ё овқат сўраганини мен кўрмаганман.\nДин ишлари бўйича қўмитанинг матбуот хизмати мана буни ҳам эълон қилган: «2018 йилги ҳаж мавсуми зиёратчиларини саралашда унинг моддий ва жисмоний жиҳатдан ҳаж сафарига тайёрлиги, аввал ҳажга бормаганлиги, ислом дини ва ҳаж ибодати ҳақидаги тушунчалари, маънавияти, маърифати ва одоб-ахлоқи, маҳалладаги обрў-эътибори, оиласидаги муҳитнинг соғломлиги ва фарзандларининг ижобий тавсифланиши, маҳалладаги ижтимоий-маънавий муҳитни яхшилашга қўшаётган ҳиссаси, йўлдан адашганларни соғлом турмуш тарзига қайтариш, уларнинг ижтимоий мослашувига ёрдам беришига алоҳида эътибор қаратилади».\nАгар бу нарсаларга «алоҳида эътибор» эмас, салгина эътибор қаратилса ҳам Ўзбекистондан 7200 эмас, 200 киши ҳам ҳажга боролмайди. «Аввал ҳажга бормаганлиги» дейилганда талабгорларнинг анчаси кетади. «Ҳаж ибодати ҳақидаги тушунчалари» деганда яна анчаси кетиши шубҳасиз. «Маънавияти»га эътибор берилса, талабгорлар тутдек тўкилади. «Маърифати» деган жойида 50 га 50 деяверинг! «Одоб-ахлоқи»га индаманг, «Маҳалладаги обрў-эътибори» дейилганда яна анчаси кетади. «Оиласидаги муҳитнинг соғломлиги»ни ким ва қандай аниқлашига менинг ақлим етмайди. Масалан, менинг оиламдаги муҳитнинг соғлом ёки бузуқлигини мендан бошқа одам билмайди. «Фарзандларининг ижобий тавсифланиши» деган шартда ҳам анча одам тўкилади. «Маҳалладаги ижтимоий-маънавий муҳитни яхшилашга қўшаётган ҳиссаси» деган шарти ҳам жуда кўпчиликка оғирлик қилиши шубҳасиз. Аммо шартларнинг ичида энг қизиғи ва бажариш осон бўлмайдигани мана буниси: «Йўлдан адашганларни соғлом турмуш тарзига қайтариш, уларнинг ижтимоий мослашувига ёрдам бериши». Тўғри, «Йўлдан адашганларни тўғри йўлга солганлар ҳажга боради» деган гапни яхши ният билан президентимиз Шавкат Мирзиёев айтди. Аммо буни барча ҳожиларга мажбурий шарт қилиб қўйинглар дегани йўқ. Ана шундай инсонлар биринчи навбатда боради деган маънода айтди. Энди 7200 ҳожи агар шартни бажариш учун биттадан «адашган»ни тўғри йўлга соламан деганда ҳам 7200 та «йўлдан адашган»ни қаердан топади? Ҳар йили ҳажга борадиган 7200 ҳожига 7200 та «йўлдан адашган» қаердан топилади? Худога шукур, элнинг бунча боласи «тўғри йўлдан адашиб» кетгани йўқ.\nБунинг устига ЎМИ матбуот хизмати эълон қилган Вазирлар Маҳкамасининг қарорида мана бундай банди ҳам бор экан: «Жамиятдаги ижтимоий муҳитни янада соғломлаштириш ҳамда маҳаллалардаги йўлдан адашганларни соғлом эътиқодга қайтаришда алоҳида намуна кўрсатган имом-хатибларнинг имтиёзли равишда ҳаж сафарига боришига тавсия бериш кўзда тутилган». Ана бўлмаса! Қўрқаманки, имомнинг имтиёзи ҳам 7200 кишининг гарданига тушади.\nТаклифларим шуки, ҳаж зиёратини Аллоҳ қандай буюрган бўлса, пайғамбаримиз алайҳиссалом қандай ўргатган бўлса, шундай бажариш керак. Сунъий чекловлар, тақиқлар, ҳар хил шартлар қўйиш керак эмас.\nАслида президентимиз ҳажга борувчиларга қўйиладиган бу талабларни чеклов эмас, тавсия сифатида айтди. Ўзимиздан қолар гап йўқ, ҳажга бораётганларнинг ҳаммаси ҳам қаерга, нима учун бораётганини билмайди. У ерга борволиб, имом Бухорий, имом Термизийдек буюк алломаларимизнинг, ватанимизнинг, ўзбек халқининг шаънига доғ тушираётганлар анчагина. Чунки шу пайтгача ҳажга бориш ҳам қандайдир сохта обрў топиш, кимўзарликка айланиб, худди курортга ёки саёҳатга бориб келишга ўхшаб қолаёзган, шунинг учун у ерга бориш қийинлашиб, кимларнингдир ҳаром пул топиш манбаига айланиб қолаётган эди. Юртбошимиз мана шу нарсага чек қўйди, бундан буён ҳажга ҳақиқий ихлосли, чинакам иймонли, муносиб юртдошларимиз борсин деган маънода айтди. Шунинг учун у кишининг бу пурмаъно сўзларини айнан тушуниб олиб, уларни яна қандайдир чекловга айлантириб қўймаслик керак.\nҲаж зиёратини эса оддий сайёҳлик фирмалари амалга оширса ҳам бўлаверади. Масалан, 250 кишилик самолётни ижарага олган фирма 250 кишини бир марта олиб бориб, олиб келсин. 10-12 кун, узоғи икки ҳафтада ҳаж зиёратларини адо қилиб келишсин. Бунинг уддасидан чиқа оламан деган ҳар қандай сайёҳлик фирмасига рухсат бериб қўйилсин!\nАна шунда 32 миллион аҳолиси бор Ўзбекистондан йилига 7200 эмас, 32000 ҳожи ҳаж зиёратига бораверади!\nАна шунда одамлар «Мана буни олиб қўйингу мени олдинроқ юборинг» деб ҳокимликларнинг орқа эшикларида сарсон бўлмайди, Аллоҳнинг ҳузурига пора бериб, юзлари қора бўлиб бормайди.\nМенинг бу гапларимга исбот, далил талаб қиладиганлар Ўзбекистон телевидениесида намойиш этилган, одамларни ҳажга юбораман деб пора олгани учун суд қилинганлар ҳақидаги кўрсатувни эсласинлар! Бор эканки, суд қилишган! Бор эканки, Ўзбекистон телевидениеси кўрсатган!\nХуллас, президентимиз таъкидлаган «Коррупция аралашмаганда нима бўлишини 23 га кирган жайдари футболчи болалар исботлаб қўйгани»дек, ҳажга ҳам коррупцияни яқинлаштирмаслик керак.\nТакрор айтаман, булар менинг шахсий фикрларим.\n2017 йилдан бошлаб ўзбекистонлик фуқаролар учун ҳаж квотаси 7200 нафар қилиб белгиланганди (илгари бу кўрсаткич 5200 нафар эди). 2018 йилдан 10000 нафар зиёратчилар Умрага юборилиши маълум қилинган. Жорий йилнинг баҳорида 8500 нафар, рамазон мавсумида 1500 нафар юртдошларимиз умра зиёратини адо этиши белгиланган. «Умра — 2018» баҳор мавсуми 2018 йил 1 февралдан бошланди.


Стерлинг биринчи бора бундай натижага эришди / CHAMPIONAT.asia\n06:00Olamsport: "Ҳумо" яна ғалаба қозонди ва ҳисобни тенглаштирди, ўзбек боксчиси Ломаченкога қарши жанг қилмоқчи 0 03:08Европа лигаси. "Аякс", "Интер" ва МЮ ғалаба қозонди 8 02:05Игало МЮдаги илк голини урди ва уни вафот этган опасига бағишлади 16 01:41Европа лигаси. "Порту" мусобақани тарк этди. "Рома", "Байер" ва "Вулверхэмптон" кейинги босқичда 5 01:12Европа лигаси. Олтита ўйин ниҳоясига етди 0 01:01Учта гол урилган ва 2та қизил карточка кўрсатилган "Пахтакор" - "Навбаҳор" тўқнашувидан ГАЛЕРЕЯ 19 00:50Кальехон "Наполи" билан музокараларни тўхтатиб қўйди 0 00:15Европа лигаси. "Интер", МЮ ва бошқа жамоаларнинг бошланғич таркиби билан танишинг 5 00:05Спортчилар ижтимоий тармоқларда 1 00:03Европа лигаси. "Аякс" ва "Арсенал"нинг асосий тарикиби маълум бўлди 2 23:38"Арсенал"га "Хоффенхайм" футболчиси керак 1 23:18Росси "Реал Солт-Лейк" футболчисига айланди 0 22:55Италияда профессионал футболчи коронавирус билан касалланди 6 22:40Қатар-2022'да ишлаши мумкин бўлган европалик ҳакамларнинг рўйхати эълон қилинди 7 22:14"Тезкор студия". "Пахтакор" - "Навбаҳор" учрашувидаги ҳакамлик, мухлислар ва жавобсиз қолган қўнғироқ 26\n17 авг 2019 22:37\nТеглар : Манчестер Сити ТоттенхэмРаҳим Стерлинг\nБаҳсни асосий дақиқаларданоқ бошлаган мезбонлар ҳужумчиси Раҳим Стерлинг 20 дақиқада ҳисобни очди. Шу тариқа, 24 ёшли футболчи голли cериясини 5та ўйинга етказиб, бу борада ўзининг рекордини янгилади.\nЭслатиб ўтамиз, англиялик форвард ўртоқлик ўйинларида «Китчи» ҳамда «Йокогама», шунингдек, Англия Суперкубогида «Челси»га биттадан гол урган бўлса, Премьер-лиганинг илк учрашувида «Вест Хэм» дарвозасини уч бора ишғол этди.


ФХХ директори шифрланган хабарларни махсус хизматлар учун очиб қўйишни талаб қилди\nЖаҳон 09:23 / 19.04.2019 10190\nРоссия Федерал хавфсизлик хизмати директори Александр Бортников интернетда умумий халқаро қоидаларни ишлаб чиқишга, шунингдек, мобил иловалардаги шифрланган хабарларни махсус хизматлар учун очиб қўйишга чақирди. Бу ҳақда ТАСС хабар бермоқда.\nУнинг сўзларига кўра, ҳозир террористик ресурсларни хорижий серверларда жойлаштирилиши уларга қулайлик таъминлаб бермоқда. Агар халқаро ҳамжамият умумий ҳуқуқий меъёрлар асосида келишувга эришиб, биргаликда ҳаракат қилса, террорчиларга тарғиб қилиш, одамларни ёллаш, терактлар ташкил этиш ва уларни молиялаштириш қийин бўлади. Унинг айтишича, ҳозирги кунда «алоқа учун дастурларда криптографиядан фойдаланиш» долзарб муаммо саналади. Мобил иловалардаги шифрланган хабарлар туфайли террорчиларга қарши курашиш бўйича тезкор-техник тадбирларнинг самарадорлиги пасайиб кетди. Ушбу муаммони ҳал қилиш учун Россия мобил иловалар томонидан қўлланилувчи шифрлаш калитлари бўйича шаффоф тизимни яратишга қаратилган ташаббус ишлаб чиқди.\nХалқаро ҳамжамият томонидан ушбу ташаббуснинг амалга оширилиши оператив жиҳатдан муҳим бўлган шифрланган маълумотларга қонуний равишда кириш учун ҳуқуқий ва технологик имкониятлар яратади.\nАйни пайтда террористик гуруҳлар томонидан 10 мингдан ортиқ сайтлар ташкил этилган. «Улар ижтимоий тармоқларда юз минглаб саҳифаларни яратишди, уларда дунёнинг 40дан ортиқ тилларида, биринчи навбатда, араб, инглиз ва рус тилида материаллар тарқатилмоқда», - дея таъкидлаб ўтди Бортников.


Танкиддан сунг: «Брак» Cobalt янгисига алмаштириб берилди – КУН УЗ\nГлавная / Сиёсат / Танкиддан сунг: «Брак» Cobalt янгисига алмаштириб берилди\n01.04.2020\tСиёсат Comments Off on Танкиддан сунг: «Брак» Cobalt янгисига алмаштириб берилди 19 Показы\nАндижонлик фукаронинг «Асака-Автосавдо» автосалонидан харид килган, аммо кейинрок кузовида нуксони борлиги маълум булган Cobalt автомашинаси орадан карийб бир йил утиб, янгисига алмаштириб берилди.\nЖорий йилнинг 15 мартида Kun.uz сайти оркали «UzAuto Motors’нинг тузатиб булмас нуксони бор машинасини олган фукаро: «Янги Cobalt олдим, десам бошимга галва сотиб олган эканман» сарлавхали макола эълон килинган эди. Унда андижонлик Исмоилжон Вахобовнинг автосалондан сотиб олган янги Cobalt русумли автомашинаси буёклари тукилиб тушаётгани, автосалон эса уни бошкасига алмаштириб беришга рози булмаётгани баён этилганди.\nМакола эълон килинганидан 10 кун утиб Исмоилжон Вахобов тахририятга кунгирок килиб, нихоят UzAuto Motors компанияси автомашинани янгисига алмаштириб берганини хабар килди. Шунингдек, уни куллаб-кувватлаб турган инсонлар ва UzAuto Motors АЖ маъмуриятига сайт оркали уз миннатдорчилигини билдирмокчилигини айтди. Шундан сунг сайт мухбири у билан учрашди.\n«Kun.uz сайтида макола ва видеолавха эълон килингандан сунг анча пайтдан бери юрмай турган ишим юришиб кетди ва UzAuto Motors мутасаддилари нуксонли автомошинамни янгисига алмаштириб беришди.\nUzAuto Motors вакиллари автомашинам нуксонли эканлигини уч кунда текшириб чикишди. Шундан сунг «брак» автомашинани ЙХХБда руйхатдан чикариб, заводга топширдим. Сунг бир хафтада янги Cobalt автомашинасини салондан олиб чикдим. Нуксонли Cobalt’дан кутулиб, заводдан янгисини олишимга сабаб булиб, куллаб-кувватлаб турган барча инсонларга, UzAuto Motors мутасаддиларига, шунингдек мурожаатимга эътиборсиз булмаган Kun.uz сайти тахририятига уз миннатдорчилигимни билдираман», дейди Исмоилжон Вахобов.\nТасвирчи Ахрорбек Ёкубжонов,


Табиий офат Тожикистон жанубига $2 млндан ортиқ зарар етказди (видео)\nТожикистон жанубида давом этаётган ёғингарчиликлар туфайли юз берган сел натижасида кўрилган зарар $2 млн.дан ошиб кетди. Қурбонлар ҳам бор – расмий маълумотга кўра, уч нафар маҳаллий аҳоли вакили ҳалок бўлди.\nХатлон вилояти маъмурияти ходими Фаридун Давлатовнинг 4 июнь куни айтишича, куни кеча махсус комиссия табиий офат туфайли кўрилган зарар миқдорини ўрганиб чиқди.\n«16 майдан 21 майга қадар вилоятнинг тўртта туманида юз берган табиий офат оқибатида кўрилган зарар миқдори 19,5 млн. сомони ($2 млн.дан кўпроқ)ни ташкил қилади. Ноқулай об-ҳаводан энг кўп Пянж ва Фархор туманларининг аҳолиси зарар кўрди. Айни дамда махсус хизматлар ва маҳаллий аҳоли табиий офат оқибатларини бартараф этишда давом этмоқда ва жабрдийдаларга ёрдам кўрсатилмоқда», - дейди Давлатов.\nТожикистон ҳукумати қошидаги фавқулотда вазиятлар ва фуқаро мудофааси қўмитасининг маълум қилишича, сел ва сув тошқинлари оқибатида Фархор ва Пянж туманларида 30га яқин уй бутунлай бузилган, юзлаб бинолар ва бошпаналар, йўллар сув остида қолди. Фархор туманидаги Сурхоб қишлоғида сел вақтида эҳтиётсизлик туфайли 25-ёшли Хол Қулмуродов вафот этди.\nРасмий маълумотларга кўра, Пянж туманида табиий офат туфайли икки бола вафот этган. Бироқ, жабр кўрган қишлоқ аҳолисининг айтишича, сел оқими камида олти кишининг ўлимига сабаб бўлди. Пянж туманида истиқомат қилувчи Ҳожи Қурбоннинг маълум қилишича, уч кишининг жасади топилди ва айни дамда сел туфайли бедарак йўқолганларни қидириш давом этмоқда. Унинг сўзларига кўра, табиий офат кутилмаганда - кўпчилик уй ичкарисида бўлган бир вақтда юз берган. Ёғингарчилик туфайли тумандаги учта қишлоқ кенгашида уйлар, бошпаналар, экинзорлар, йўллар зарар кўрган, демоқда маҳаллий расмийлар.\nЁғаётган тинисиз ёмғирлар Тожикистоннинг бошқа минтақаларида ҳам сел келишига сабаб бўлди.


Қўқонлик ота ўз фарзандини 4-қаватдан итариб...\nҚўқонлик ота вояга етмаган ўғлини касалхонанинг тўртинчи қаватидан итариб юборди! Бу ҳақда «Xabar.uz»га Бош прокуратура матбуот хизмати маълум қилди.\nАввалига воқелик бахтсиз ҳолатдек кўринганди. Бироқ терговга қадар текширув жараёнида вояга етмаган Д.Ш. (руҳшунос иштирокида) берган тушунтиришида ўзини касалхона деразасидан отаси И.Ш. (40 ёш) итариб юборгани айтади. Бунинг оқибатида у (олти ёш) ўртача оғир даражада тан жароҳати олади.\nҲолат юзасидан ўшандаёқ (28.02.2020 йил) Қўқон шаҳар ИИБ томонидан Жиноят кодексининг 111-моддаси (Эҳтиётсизлик орқасида баданга ўртача оғир шикаст етказиш) 1-қисми билан жиноят иши қўзғатилиб, тергов ҳаракатлари ўтказилган. Бироқ иш материаллари шаҳар прокуратураси томонидан ўрганилганда И.Ш.нинг ҳаракатларида ожиз аҳволдаги шахсни қасддан ўлдиришга суиқасд қилиш жинояти аломатлари аниқланади. Шундан келиб чиқиб, куни кеча (07.04.2020й.) айблов Жиноят кодексининг 111-моддаси 1-қисмидан 25,97-моддаси 2-қисми (ожиз аҳволдаги шахсни қасддан ўлдиришга суиқасд қилиш) «в» бандига қайта малакаланди.\nЯнги айблов бўйича тергов ҳаракатлари давом этмоқда.\nБош прокуратура фарзанд Қўқон ота


ИнтерФУТБОЛ :: Pepsi Суперлига-2018: шиддатнинг рақамдаги исботи\nPepsi Суперлига-2018: шиддатнинг рақамдаги исботи\nЯнги форматдаги чемпионатимизнинг дастлабки босқич иккинчи даврасида ҳам иккита тур ортда қолди.\nЎтказилган ўйинлардан хулоса чиқарадиган бўлсак, ҳамон қайсидир клубни фаворит сифатида кўрсатишга ҳеч ким ботинолмаяпти. Чунки рақамлар кутилмаган натижалардан дарак бериб, тахминларга имкон қолдирмаяпти.\nҚуйида Суперлиганинг ҳозирга қадар ўтказилган ўйинлари билан боғлиқ статистик маълумотлар билан танишишингиз мумкин.\nЭнг томошабоп ва энг зерикарли клублар\nСуперлигада 13та тур ортда қолди. Мусобақанинг кейинги ўйинлари бошланишига эса икки ҳафтага яқин вақт бор. Футбол гол билан қизиқарли экани ҳеч кимга сир эмас. Шу пайтгача 78та ўйинда дарвозалар 166 марта ишғол қилинди.\n«Бухоро» ва «Локомотив» клублари иштирокидаги ўйинларда 33та гол урилди. Бу энг юқори кўрсаткич бўлиб турибди. Кейинги ўринда эса «Қизилқум» клуби бормоқда - 32та гол. «Қўқон-1912» клуби ўтказган 13та ўйинда мухлислар атиги 18та гол кўришди. «Нефтчи»да бу кўрсаткич 23тага тенг.\nҚайси клублар иштирокидаги ўйинда нечта гол урилган:\n«Қўқон-1912» - 18\n«Нефтчи» - 23\n«Навбаҳор» - 25\n«Насаф» - 26\nАГМК - 27\n«Металлург» - 28\n«Пахтакор» - 28\n«Сўғдиёна» - 29\n«Бунёдкор» - 30\n«Қизилқум» - 32\n«Бухоро» - 33\n«Локомотив» - 33\n* Шоҳруз Норхонов («Сўғдиёна»)нинг голсиз серияси 12та ўйинга чўзилди ва 1037 дақиқадан сўнг узилди;\n* Энг кўп гол урган футболчи - Исмоил Гонсалвеш («Пахтакор», 7та);\n* Ҳар бир голи ҳисоб очувчи бўлган футболчи (яққол пешқадам) - Тиаго Безерра («Пахтакор», 5та);\n* Муросага келмаётган ягона жамоа - «Бухоро»;\n* Суперлигада энг кўп мағлубият аламини татиб кўрган жамоалар - «Қизилқум», «Нефтчи» - 8;\n* Энг кўп гол ўтказиб юборган жамоалар - «Қизилқум», «Сўғдиёна» ва «Нефтчи» - 19тадан;\n* Энг кам гол ўтказиб юборган жамоа - «Пахтакор» (7);\n* Энг кўп пенальти тепган жамоа - «Пахтакор» (8);\n* Энг кам гол урган жамоа - «Нефтчи» (4);\n* Энг кўп гол урган жамоа - «Пахтакор» (21);\n* Энг кўп дуранг ўйнаган жамоа - «Қўқон-1912» (6);\n* Ўз уйида мағлуб бўлмаган жамоалар: «Локомотив», «Навбаҳор» ва «Пахтакор»;\n* «Нефтчи» Суперлигада ҳали-ҳамон ғалаба нималигини билмай келмоқда;\n* Энг кўп ўйинларни бошқарган ҳакам - Равшан Эрматов (10);\n* Энг кўп қизил карточка кўрсатган ҳакам - Акобирхўжа Шукуруллаев (3);\n* Энг кўп пенальти белгилаган ҳакам - Владислав Цейтлин (5);\n«Навбаҳор» кучлими ёки «Қизилқум»?\nОлий лига Суперлигага айлантирилгандан сўнг мухлислар унинг янги қиёфасига гувоҳ бўлишди. Спорт принципларига киритилган энг муҳим ўзгартиришлардан бири жамоаларнинг ҳал қилувчи паллада иккита поғонага (ички лигаларга) ажратилиши масаласидир.\nАйни пайтда 13та турдан сўнг жамоаларни шартли равишда икки поғонага бўлсак, «Навбаҳор» (умумий жадвалда 3-ўрин) ва «Қизилқум» (10-ўрин) бу ички лигаларда пешқадамлик қилишмоқда. Демак, юзага келган гуруҳлардаги вазиятга эътибор қаратсак.\n«Олтин очко» қоидаси бўйича жамоаларни икки қисмга ажратсак, чемпионлик пойгасида ҳозирча «Навбаҳор» бошқалардан тетикроқ кўринаётганини кўришимиз мумкин. Илҳом Мўминжонов жамоаси ҳозирча марказий ўйинларда нисбатан яхшироқ таассурот қолдирган.\nШота Арвеладзе устозлик қилаётган «Пахтакор» ҳам темпни ошираётгани сезиляпти. Фақат жамоанинг ўйинларида ҳужумкорлик охиригача сақланиб қолмаяпти. Буни жамоанинг ўз кучини муҳим паллага асраётганлиги билан ҳам, ўйинлар орасидаги танаффуснинг камлиги билан ҳам изоҳлаш мумкин.\n«Металлург» ҳамда «Локомотив»да эса очколар ҳозирча тенг. «Бухоро» гарчи олтиликда бораётган бўлса-да, Улуғбек Бақоев жамоаси етакчилардан фақатгина «Пахтакор»ни таслим қила олган, холос.\nИшонмассиз, «Бухоро» қуйидагилардан фақат «Насаф»га бир марта ютқазган, қолган 7 ўйинда зафар қучган. Маълумот ўрнида айтиш керакки, бу олти жамоанинг ўзаро 18 ўйинида жами 40та гол урилган.\nЖадвалнинг қуйи қисмида эса «Қизилқум»нинг ишлари жойида. Энг катта сенсация - «Сўғдиёна»нинг ҳолати ҳатто «Қўқон-1912»никидан ҳам яхшироқ бўлиб қолгани. Аммо унутмаслик керакки, айни пайт Жиззах клуби асосий рақобатчиларини ўз уйида мағлуб этолмаган.\n«Металлург»нинг ўз майдонида амалдаги чемпион «Локо»ни таслим этгани унинг «Насаф» билан ўрин алмашишига олиб келди. «Аждарлар» ўтган тур якунларига кўра юқорида эдилар, бу турда эса пастга тушишди. Ҳали олдинда жамоани мураккаб ўйинлар кутмоқда. Рўзиқул Бердиев «Насаф»ни кучли олтиликда сақлаб қолиши шарт. Бундан бошқа натижа Қарши клуби мухлисларини қониқтирмайди.\nАГМК ўз даражасидаги жамоалар билан уйда фақат 0:0 ҳисобида нурсиз дурангга имзо чекмоқда. Айнан шу сабаб бош мураббий Виктор Кумиковнинг ишига раҳбариятда саволлар пайдо бўлгандир. Маълумот ўрнида айтиш керакки, бу олти жамоанинг ўзаро 18 ўйинида жами 29та гол урилган.


Бухорода Франциянинг VATEL институти иш бошлади\nЎзбекистон ва Франция ўртасидаги таълим йўналишидаги ҳамкорлик сифат жиҳатидан янги босқичга кўтарилмоқда. Хусусан, туризм ва иқтисодиёт соҳалари бўйича Бухоро ва француз мамлакати олий таълим муассасалари фаолиятини ривожлантириш, айни йўналишларда малакали мутахассислар тайёрлаш борасида кенг кўламли ишлар олиб борилмоқда. Бунда вилоят ҳокими Ў.Барноев бошчилигидаги делегациянинг жорий йил апрель ойида Францияга қилган ташрифи чоғида олий таълимда истиқболли лойиҳаларни амалга оширишга доир келишувларга эришилгани муҳим аҳамият касб этди. Мулоқотлар натижасида Бухорода VATEL меҳмонхона ва туризм бизнеси институтини очиш бўйича битим имзоланганди.\nШунга кўра, Бухоро давлат университетида VATEL меҳмонхона ва туризм бизнеси институти ўз ишини бошлади. Маълумот учун, 2019-2020-ўқув йилидан кўплаб йигит-қиз институтнинг қалдирғоч талабаси бўлиш бахтига эришади. “Марко Поло” ўқув дастури асосида таълим бериладиган мазкур институтда талабалар 2-босқич даврида VATELнинг 59 та шунга ўхшаш мактабларидан бирида бир йиллик таҳсил олиш имконига эга бўлади.


«Энди 20 ёшли йигитча эмасман» – Роналду баъзи нарсаларни тан олди! | Ўзбекистон ва жахон янгиликлари\n«Энди 20 ёшли йигитча эмасман» – Роналду баъзи нарсаларни тан олди!\nСпорт 8 февраль 15:22 337\n«Реал» клуби ва Португалия терма жамоаси ҳужумчиси Криштиану Роналду ёши ўтган сайин, юқори савияда қолиш учун машғулотлар услубини ўзгартирганини айтди.\n«Ҳали иштиёқим юқори. Мен орзум кетидан қувиб, олдинга интиляпман. Шахсий ҳаётимда ҳаммаси жойида. Оилам ўсмоқда, мен ҳаётимдан мамнунман. Профессионал нуқтаи назардан, мен ажойиб икки мавсумни ўтказдим. Терма жамоа ва клубим билан совринларни ютиб олдим.\nЯна бир неча йи юқори савияда тўп суришимга ишонаман. Ҳаёт – ҳар жабҳадаги чорловлардан иборат экан. Жисмоний ҳолатимни маромида ушлаб туришга ҳаракат қиляпман. Бунга жиддий эътибор қаратаман. Ҳозир 10 йил олдинги ишларимни қилолмайман. Юқори савияда қолиш учун, баъзи нарсалардан воз кечишга тўғри келяпти.\nЭнди 20 ёшли йигитча эмасман, 20 ёшимда бажарган ишларни энди амалга оширолмайман, бу сир эмас. Ҳамма нарсада мувозанат излашга тўғри келади. Жуда кичик нарсалар ҳам муҳим аҳамиятга эга», — деб 33 ёшли футболчи сўзларини келтирмоқда GQ журнали.


Airbus икки сатҳли авиалайнерни патентлайди\n11:39 / 09.07.2015\nАҚШ патентларни ва савдо белгиларини бошқариш сайтида Airbus компаниясининг Double-deck airplane (икки сатҳли авиалайнер) номли патент талабномаси чоп этилди.\nГап икки ярусли конструкцияга эга улкан лайнер ҳақида кетмоқда. Тахминлар бўйича, йўловчи сиғимига кўра янгилик Airbus A380 самолётидан ҳам ўзиб кетиши мумкин. Airbus A380нинг борти уч классли бортда 525, бир классли конфигурацияда 853 йўловчини сиғдира олади. Парвознинг максимал узоқлиги 15 400 км.\nПатент мурожаатномасида тушунтирилган конструкцияда юқорида тилга олинган Airbus A380, Airbus Beluga юк самолёти, шунингдек, “Антонов” элементлари акс этган. Янги лайнернинг йўловчи сиғими минг кишидан ошиб кетиши мумкин. Концепция ҳаётга қандай татбиқ этилиши ҳақида ҳозирча ҳеч қандай маълумот берилмади.


Кишининг тавбаси қабул қилингани қайси аломатларда билинади? » Ўзбекистон янгиликлари – Zamin.uz\nКишининг тавбаси қабул қилингани қайси аломатларда билинади?\n- Бир кимса тавба қилган чоғида тавбаси қабул қилинган ё қилинмаганлигини билиши мумкинми?\n- Йўқ, қабул қилингани ёки рад этилгани тўғрисида кескин бир ҳукм чиқарилиши мумкин эмас. Лекин қабул этилганини кўрсатувчи баъзи бир аломатлар бор:\n2.Қалбидан хотиржамлик кетганини кўради, ҳар нарсада Аллоҳни ҳозиру нозир ҳолда топади.\n4.Очкўзлик қилмайди. Оз бўлса ҳам ҳалол йўл билан топганига қаноат қилади. Ўзининг озгина бўлса ҳам ҳалол йўл билан топгани унинг кўзига кўп кўринади, лекин қилган хайрли ва гўзал амаллари кўп бўлса ҳам унинг кўзига оз кўринади.\n5.Қалби доимо Аллоҳ фарз қилган нарсалар билан банд бўлади.\n6.Динини ёмон кўзлардан ҳимоя қилади.\n7.Давомий тафаккур ҳолида юради.\n8.Ўтмишда қилган гуноҳлари туфайли надомат ичида юради.\n“МУКОШАФАТ-УЛ ҚУЛУБ” китобидан олинди.\nТеглар: топгани надомат ўзида кимса мумкинми кескин\n21:40 / 30-05-2017\n00:21 / 28-05-2017\nПайғамбаримиз Муҳаммад (с.а.в.) ҳақида Гёте, Бернард Шоу ва бошқа олимларнинг фикрлари\n00:25 / 20-12-2016\nПайғамбар Муҳаммад (с.а.в.) гуноҳ қилганларми?\n09:42 / 25-11-2016\nБуюк Британиялик министр ислом динини қабул қилиб, ҳаж амалини адо этди


Рио–2016. Ўзбекистонлик Элмурат Тасмурадов ярим финалга чиқди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Рио–2016. Ўзбекистонлик Элмурат Тасмурадов ярим финалга чиқди\t19:20, 14 август 2016\tРио–2016 Олимпиада ўйинларининг юнон-рум кураши бўйича Ўзбекистон терма жамоаси аъзоси, -59 килограмм вазн тоифасида иштирок этаётган Элмурат Тасмурадов дастлабки беллашувларини ўтказди.\nСербиялик Кристиан Фриц билан беллашган Тасмурадов ишончли ҳаракат қилиб, 7:2 ҳисобида ғалаба қозонди. Чорак финалда ўзбекистонлик спортчи КХДР аъзоси Вун Чол Юн билан беллашди ва уни ҳам ишончли тарзда, яъни, 9:0 ҳисобида зафар қучди. Яна бир Ўзбекистон вакили, -75 килограмм вазн тоифасида иштирок этган Дилшодбек Турдиев илк баҳсда Сербия вакили Виктор Немецга имкониятни бой берди ва Олимпиада билан хайрлашди.